Beograd, 02. Mart 2015. PR Objave: Saopštenje -\nBesplatne licence Autodesk softvera od nedavno su dostupne svim obrazovnim institucijama u Srbiji. Za upotrebu Autodesk licenci može se kvalifikovati svaka akreditovana institucija, čija je osnovna delatnost srednje i visoko obrazovanje. „Omogućavanjem besplatnog pristupa ovim alatima, današnjim srednjoškolcima, studentima i akademskim institucijama pomažemo da globalno znanje i veštine podignu na viši nivo" - izjavio je Željko Tomić, generalni direktor kompanije „OSA Računarski inženjering".\n„Omogućavanjem besplatnog pristupa ovim alatima, današnjim srednjoškolcima, studentima i akademskim institucijama pomažemo da globalno znanje i veštine podignu na viši nivo" - izjavio je Željko Tomić, generalni direktor kompanije „OSA Računarski inženjering".\nBesplatne licence kompanija je predstavila u okviru sajamskog događaja „Nove tehnologije u obrazovanju", koji je održan 27. i 28. februara u Beogradu.\nosa, osa računarski inženjering, autodesk, obrazovne institucije, besplatne licence\nq: 19 - t: 0.04164 sec


Mali: Komercijalna banka će dobiti strateškog partnera - Ekonomija - Dnevni list Danas\nPočetna » Ekonomija » Mali: Komercijalna banka će dobiti strateškog partnera\n0Piše: Beta 05. februara 2019. 10.05\n„Razne opcije su na stolu, ali je sigurno da će se tražiti strateški partner za Komercijalnu banku. U maju ili junu će biti raspisan tender za pronalaženje strateškog partnera i nadamo se da će taj postupak biti zavšen do kraja godine i nema razloga da držaba bude suvlasnik te banke“, kazao je Mali.\nMinistar je istakao da su u januaru rezultati republičkog budžeta značajno bolji nego što je bilo planirano, i da će, „ako se po jutru dan poznaje“ 2019. godina za građane Srbije biti bolja od prošle godine.\n„Bolje stanje u budžetu znači da se stvara mogućnost za povećanje plata i penzija. Pratićemo stanje narednih meseci i ako rezultati budu dobri nema razloga da ne idemo na još veće povećanje plata i penzija“, rekao je Mali.\nMali je rekao da predstoje, kao što je i Međunarodni monetarni fond preporučio, strukturne reforme, odnosno reforma javnih preduzeća i javne uprave, kao i poreske administracije.


nedelja, 21. apr 2019, 15:00\nBroj poginulih u sinhronizovanim bombaškim napadima na Šri Lanki je, prema najnovijim podacima 189, dok je više od 500 ljudi povređeno. Među stradalima je, uz lokalno stanovništvo koje obeležava Uskrs i 35 stranaca, a prema prvim informacijama, oni su građani Sjedinjenih Američkih Država, Velike Britanije i Holandije, prenose agencije. Širom Šri Lanke proglašen je policijski čas. Škole će biti zatvorene sutra i prekosutra, a povećane su i bezbednosne mere na aerodromima širom zemlje. Vlada te zemlje odlučila je da privremeno blokira društvene mreže, javlja Rojters.\nPredsednik Srbije Aleksandar Vučić uputio je pismo saučešća predsedniku Šri Lanke Maitripali Siriseni. "Duboko smo ožalošćeni što su meta bile katoličke crkve i vernici i to na Uskrs, dan koji treba da donese mir i radost", navodi se u Vučićevom pismu i ocenjuje da ti zastrašujući akti pokazuju da terorizam ne poštuje ni svetinje, niti ljudske vrednosti. Predsednik Srbije je poručio kako moramo da budemo snažniji nego ikad pred izazovima i okrutnošću zla koje ne preza ni pred čim da bi vladao strahom.\nPapa Franja osudio je "surove napade" u Šri Lanki. On je pred desetinama hiljada okupljenih na Trgu Svetog Petra u Vatikanu izrazio svoju najdublju povezanost s hrišćanskom zajednicom koja je pogođena tokom okupljanja u molitvi, kao i s drugim žrtvama na Uskrs.\nMinistar spoljnih poslova Ivica Dačić uručio je u Loznici ključeve za 30 stanova izbeglicama iz Bosne i Hercegovine i Hrvatske u okviru Regionalnog stambenog programa. Istakao je da je u Loznici u toku gradnja još dve zgrade, sa po 30 stanova i naveo da izbegli posle više od 20 godina zaslužuju sigurnost . Dačić je ocenio da rešavanje izbegličkog pitanja predstavlja najvažniju moralnu obavezu države i međunarodne zajednice . Šef srpske diplomatije je rekao da se stanovi za izbeglice grade na više od 40 lokacija širom Srbije - u Nišu, Novom Sadu, Staroj Pazovi i drugim mestima. Najavio je i da će uskoro će biti gotove zgrade u Negotinu i Kladovu.\nUrednik i voditelj - Slobodan Petrović\nUrednik vesti - Irena Jelovac


Sjednica GO SDS-a na ivici incidenta, pobunjenici iz Gradiške u "zasjedi"!\nSjednica Glavnog odbora Srpske demokratske stranke, koja se danas održava u Banjaluci, počela je na ivici incidenta. Kako javlja reporter ATV-a, na ulazu u zgradu u kojoj se odvija skup nalazi se oko 30 članova Opštinskog odbora SDS-a iz Gradiške, burno negodujući zbog odluke predsjednika Vukote Govedarice da isključi iz stranke Sašu Lazića, dosadašnjeg šefa Kluba odbornika u Skupštini opštine Gradiška.\nU izražavanju nezadovoljstva ovakvim kadrovskim rješenjima, oni nisu poštedjeli niz ljudi iz vrha SDS-a, pa su uputili salvu pogrdnih riječi vodećim ljudima koji su prolazili pored njih, od samog predsjednika stranke Vukote Govedarice do Zorana Latinovića, bivšeg načelnika opštine Gradiška i predvodnika konkurentskog krila u tamošnjem odboru SDS-a, kojem pobunjenici pripisuju ideju o fuziji sa Naprednom Srpskom koju sada vodi Goran Đorđić.\nNezadovoljnici iz Gradiške, koje predvodi poslanik SDS-a u Parlamentu BiH Đorđe Krčmar, traže da jedna od tačaka na sjednici Glavnog odbora bude i stanje u odboru u Gradišci.\nKod onih visokih funkcionera stranke i članova Glavnog odbora kojima nisu upućivali kritike, "disidenti" iz Gradiške lobirali su da na sjednici GO ukažu na "nepravdu" prema Saši Laziću i da se založe za odustajanje od njegovog isključenja iz stranke.\nPodsjećamo, vrh SDS-a je ranije najavio da će današnje okupljanje biti, prije svega, posvećeno izboru potpredsjednika stranke po regijama, odnosno izbornim jedinicama u RS.


Dulić: DS nestrpljivo očekuje početak razgovora sa socijalistima\nKonstitutivna sednica Skupštine zakazana je za sredu, ali niko od zvaničnika ne očekuje da će biti formirana parlamentarna većina i izabran predsednik Parlamenta. Predsednik dosadašnjeg saziva Skupštine Oliver Dulić i predstavnici lista zastupljenih u novom skupštinskom sazivu dogovorili su samo tehničke detalje o održavanju konstitutivne sednice.\nNastavak sednice biće zakazan kada bude dogovorena palamentarna većina i kad se dogovori ko će biti predsednik i potpredsednici parlamenata, rekao je Dulić i zatim istakao da Demokratska stranka očekuje da uskoro započne pregovore sa socijalistima .\n"U ovom trenutku loptica je u dvorištu Socijalističke partije, čekamo da vidimo na koji će način socijalisti završiti pregovore sa radikalima i narodnjacima, rekao je Dulić i naglasio da Demokratska stranka nestrpljivo očekuje početak razgovora sa socijalistima uz ocenu da će ti razgovori trajati mnogo kraće."\nPredsednik Socijalističke partije Ivica Dačić izjavio da će koalicija oko te stranke na sastanku u utorak analizarati pregovore o vladi sa narodnjacima i radikalima i da će pokušati da zauzme jedinstven stav oko pridruživanja Evropskom uniji. Nema parlamentarne većine i nema vlade bez koalicije oko socijalista, rekao je Dačić.\n"Ne smemo da šaljemo signale da nismo za ulazak u Evropsku uniju, naš cilj je ulazak u Uniju, ali uz zaštitu državnih i nacionalnih intresa, rekao je Dačić."\nPredsednik Liberalno-demokratske partije Čedomir Jovanović izjavio je da su, ako nema spremnosti da se Sporazum o stabilizaciji i pridruživanju sa EU ratifikuje tokom juna, novi izbori jedino rešenje za formiranje nove vlade. A vicepremijer tehičke vlade Božidar Đelić, otvarajući javnu raspravu o Nacionalnom programu za integraciju u EU izrazio je uverenje da će Srbija postati kandidat za članstvo u Uniji 15. decembra.\n"Socijalno odgovorna, proevropska vlada koja radi na daljem zaokruživanju saradnje s Haškim tribunalom omogući će Srbiji da 15. decembra ove godine dobije taj status, rekao je Đelić."


Koncerti i eko tribine na prvom online izdanju festivala Ekoslavija | Balkanrock.com\nNaslovnaVestiNajave koncerataKoncerti i eko tribine na prvom online izdanju festivala Ekoslavija\nPrvi online festival Ekologije i antifašizma u Subotici se održava u petak i subotu 29. i 30. januara. On predstavlja nastavak ideje koja je prvi put ostvarena u septembru prošle godine u parku Mini Jugoslavija – Yugoland u Subotici. Njen cilj je promocija ekoloških principa kao i životnog stila koji ima pozitivan uticaj na životnu sredinu i zdravlje ljudi. Takođe, festival promoviše i antifašizam kao univerzalnu humanističku vrednost i temelj društva zasnovanog na jednakosti, bratstvu i solidarnosti među ljudima.\nOrganizatori smatraju da susret ova dva koncepta i njihovo sprovođenje u praksi, zaštite životne sredine u odnosu na prirodu i antifašizma u odnosu na društvo može obezbediti održiv razvoj i humane odnose u selima, gradovima i društvima, zato – Ekoslavija.\n„Namera nam je da našu ideju približimo ljudima i u online prostoru, koji nam je postao dominantan u vreme pandemije. Takođe, u opštoj krizi želimo, da tokom nastupa i podrške muzičara koji nastupaju na našem festivalu, iskoristimo priliku da se solidarišemo i pomognemo ugroženim sugrađanima, prikupljajući donacije za inicijativu Obrok solidarnosti, u okviru koje samoorganizovana grupa pod okriljem organizacije Združena Akcija Krov nad glavom, kuva i distribuira tople obroke ugroženim ljudima na teritoriji grada Subotice. Do sada se kroz pomenutu akciju skuvalo i podelilo preko 700 toplih obroka a svojim doprinosom u prikupljanju donacija želimo da pomognemo da akcija traje što duže.“ – piše u najavi ovog događaja. Više detalja o samoj humanitarnoj akciji, možete naći ovde.\n(Program će biti uživo prenošen na Facebook stranici festivala Ekoslavija)\nPetak, 29. januar:\n16:00 – Ekološka tribina: Eko aktivizam – Borba do čiste kapi\n19:00 – Film: 100 Skokova (Daniel Kovač/Stipan Milodanović, 2016.)\n19:15 – Koncerti: Stroberiz, Frik iz kvarta (HR), Lepša Brena\nSubota, 30. januar:\n16:00 – Tribina: Istorija i politika\n19:00 – Poezija: Za krov nad glavom (Maja Solar)\n19:15 – Koncerti: Nikola Radonjić, Gordanov Blues Ghetto, Doozer McDooze (UK)


Dodik: Postoji odluka o raspodjeli sredstava za sanaciju posljedica pandemije – FENA-BIZ\nHome Vijesti Dodik: Postoji odluka o raspodjeli sredstava za sanaciju posljedica pandemije\nBANJA LUKA, 24. augusta (FENA) – Član Predsjedništva Bosne i Hercegovine i lider Saveza nezavisnih socijaldemokrata (SNSD) Milorad Dodik potvrdio je na današnjoj pres-konferenciji u Banjoj Luci da već postoji odluka o raspodjeli sredstava Međunarodnog monetarnog fonda (MMF) za sanaciju posljedica pandemije.\nKako navodi, prema toj odluci 38 posto trebala bi dobiti Republika Srpska, jedan ili dva posto Brčko Distrikt i ostalo bi bilo doznačeno Federaciji BiH.\n– To je osnova na kojoj treba izvršiti raspodjelu ili će to pitanje zapasti u probleme, ali ako se budemo držali dogovora koji smo imali ranije onda je situacija ovakva jer su sredstva i namijenjena za sanaciju posljedica pandemije – dodaje Dodik.\nPodsjetio je da su u pitanju sredstva koja se duži niz godina koncentriraju i ona se doznačavaju kao pripadajuća sredstva BiH, nije u pitanju kredit, ona se neće vraćati niti će se na njih plaćati kamata, BiH će jedino platiti konverziju iz valute u valutu.\nMMF je u ponedjeljak u večernjim satima doznačio sredstva na račun Centralne banke Bosne i Hercegovine (CBBiH), a po osnovu alokacije specijalnih prava vučenja (SDR) u iznosu od 254.182.273 SDR.\nU skladu sa važećim zakonskim i podzakonskim aktima, CBBiH će, kao fiskalni agent Bosne i Hercegovine, za doznačena sredstva odobriti protuvrijednost u iznosu od 602.540.349 KM na depozitni račun po MMF transakcijama – glavni račun Ministarstva finansija i trezora BiH.\nCentralna banka Bosne i Hercegovine će vršiti raspodjelu sredstava na bazi odgovarajuće instrukcije Ministarstva finansija i trezora BiH, kao vlasnika računa, rečeno je ranije iz te institucije.


Vučić: Prištinska strana iznela neprihvatljive i nerealne zahteve na samitu | SEEbiz.eu\nObjavljeno: 10.07.2020 / 14:34\n"Albanska strana je izašla sa zahtevima koji se odnose na očuvanje teritorijalnog integriteta Kosova i ustavne organizacije Kosova, na trajno uzajamno priznanje, članstvo u UN i da Kosovo priznaju članice EU koje to nisu učinile, a potom bi se bavili nestalima i ratnom štetom", rekao je Vučić za Pink posle video konferencije o Kosovu.\n"Ja sam rekao da je Srbija spremna da razgovara, ali da ne prihvata ultimatume i naređenja", dodao je Vučić.\nNa video samitu o odnosima Srbije i Kosova, održanom u Parizu, na kojem su učestvovali predsednik Francuske Emanuel Makron, nemačka kancelarka Angela Merkel, predsednik Srbije Aleksandar Vučić, premijer Kosova Avdulah Hoti, visoki predstavnik EU za spoljne poslove Žozep Borel i specijalni predstavnik EU za dijalog Beograda i Prištine, Miroslav Lajčak.\nVučić posle Pariza trebalo da putuje u Brisel na nastavak dijaloga sa premijerom Kosova Avdulahom Hotijem uz posredstvo EU, koji je u prekidu od novembra 2018. godine. Međutim, dijalog je odložen za četvrtak, rekao je Vučić, koji se do sada nije sastajao s Hotijem koji je 3. juna postao premijer Kosova.\nFrancusko predsedništvo je posle današnjeg sastanka saopštilo da će predsednik Vučić i premijer Hoti imati još jedan sastanak na daljinu u nedelju, pre obnove dijaloga Beograd-Priština uživo u četvrtak u Briselu.\nU Parizu je danas dogovoreno da Vučić i Hoti "nastave dijalog o normalizaciji u nedelju u Briselu video konferencijom, a zatim u četvrtak uživo u Briselu", saopštlo je francusko predsedništvo posle sastanka.\nTagovi: Aleksandar Vučić, Kosovo, Miroslav Lajčak, Angela Merkel\nU BiH u petak potvrđena 282 nova slučaja zaraze koronavirusom, devet umrlih\nSARAJEVO - U Bosni i Hercegovini u petak su potvrđena 282 nova slučaja zaraze koronavirusom, a u protekla 24 sata 9 je osoba preminulo, izvijestili su entitetski zavodi za javno zdravstvo.


Митрополит неканонске ЦПЦ тражи новац за опстанак\nHomeRegionMitropolit nekanonske CPC traži novac za opstanak\nPODGORICA: Samozvani mitropolit nekanonske Crnogorske pravoslavne crkve Mihailo objavio je apel i dva žiro računa, za zemlju i dijsporu, u kojem poziva, kako kaže, Crnogorce i Crnogorke da finansijski pomognu tu versku organizaciju.\nFoto: Tanjug/Flickr, ilustracija\n„U međuvremenu, većinu je upisala u vlasništvo Srpske paravoslavne crkve. Namerno je godinama odbijala da nam dodeli plac za izgradnju crkve u Baru i odugovlačila je s dodelom placa za izgradnju saborne crkve u Podgorici“, naveo je Mihailo.\nKaže i da je tu crkvu bivša vlast Mila Đukanovića „pomagala tek od 2007. godine, i to mizernim iznosom od 4.200 evra mesečno“.\n„Istovremeno, rušila nam je autoritet na sve moguće podle i neljudske načine. U tome su bili uključeni mnogi crnogorski kulturni, javni i politički delatnici, tako da nam je podrška javnosti od 35,4 odsto 2004. srušena na 12 odsto 2020. godine. Cilj joj je bio da u konačnici ukloni CPC sa duhovne scene u korist takozvane Pravoslavne crkve, kakve nikada nije bilo i nikad neće biti…“, naveo je, između ostalog, Mihailo.


BiH ne može da naplati 4,5 milijarde KM poreza\n27.11.2017. / 11:54\n– Dugovanja u RS milijardu i 167 miliona KM, javne ustanove i preduzeća prednjače sa oko 90 miliona KM\n– Poreski dug u FBiH dvije milijarde i 596 miliona KM\nBANJALUKA – Zvanična statistika u ovoj godini prikazuje rast prikupljenih direktnih i indirektnih poreza, međutim, ukupni poreski dug u BiH iznosi čak 4,5 milijardi KM. Samo za direktne poreze, odnosno poreze na platu, doprinose za PIO, zdravstveno osiguranje i nezaposelnost dug iznosi oko 3,8 milijardi KM, pokazalo je istraživanje Centara civilnih inicijativa u BiH.\nPoređenja radi, ukupni poreski dug skoro četiri puta je veći od posljednjeg višegodišnjeg aranžmana s Međunarodnim monetarnim fondom.\nPrema podacima Poreske uprave Republike Srpske, ukupni nenaplaćeni poreski dug u RS ove godine iznosi milijardu i 167 miliona KM.\n“Najveći dužnici po osnovu neizmirenih javnih prihoda su ponovo javne ustanove i javna preduzeća. Prvih 10 najvećih dužnika duguju 171 milion KM ili 15 odsto ukupnog poreskog duga, a među njima javne ustanove i javna preduzeća čine 53 odsto ili 90 miliona KM”, navode u CCI.\nOvi podaci, ističu, ukazuju na hronično odsustvo vladavine zakona, jer je neobjašnjivo ovoliko odsustvo dobrog upravljanja, jednakosti pred zakonom i tolerancija neplaćanja poreza i doprinosa kada su u pitanju javna preduzeća i institucija.\n“Akumuliran je ogromni unutrašnji dug, budžetski deficit, deficit vanbudžetskih fondova (primarno penzionog i zdravstvenog) i ozbiljno poljuljano povjerenje građana i pravnih subjekata u vladavinu prava i jednakost pred zakonom”, navode ističu u CCI.\n“Najveći dužnici su, takođe, javna preduzeća ili kompanije s državnim (su)vlasništvom, te javne institucije. Ako posmatramo samo prvih 20 najvećih dužnika, dolazimo do udjela ovih dužnika od čak jednu milijardu i 185 miliona KM ili 46 odsto ukupnog poreskog duga u FBiH. Većina tog duga trebala je finansirati penzioni i zdravsteve fondove”, podaci su CCI.\nTagovi: bihizdvajamoporeska uprava fbihporeski dugporezna uprava fbihvazno


Bošnjački delegati blokirali rad Doma narodna PS BiH – mojKontakt portal – Radio Televizija Kontakt\nRiječ je o Sulejmanu Tihiću /SDA/, Nermini Kapetanović /SDA/ i Hasanu Bećiroviću /SDP/.\nOtvarajući sjednicu, predsjedavajući Doma naroda Staša Košarac konstatovao je da Dom naroda danas nema kvorum i najavio da će Kolegijum narednih dana odlučiti o nastavku 36. sjednice.\nKošarac je naglasio da su nekim delegatima na elektronske adrese stigle prijeteće poruke, o čemu će biti obaviješteni nadležni organi.\nOn je juče izjavio Srni da je zabrinjavajuća činjenica da političke elite, čije je sjedište u Sarajevu, prije svega SDA, blokiraju institucije na način kako su to najavili da će učiniti i upozorio da oni koji blokiraju rad institucija moraju biti odgovorni za to.\nKošarac je ocijenio da ova kampanja podsjeća na kampanju koja je vođena kada je na dnevnom redu bio Zakon o jedinstvenom matičnom broju, što, kako je naglasio, dovoljno govori o povezanosti onih koji su pokrenuli kampanju zbog zakona o JMB, a sada i o Prijedloga zakona o prebivalištu.\nKlub delegata bošnjačkog naroda u Domu naroda obavijestio je juče Kolegijum doma da su tri bošnjačka delegata zbog bolesti spriječena da dođu na sutrašnju sjednicu, zbog čega je zatraženo njeno odgađanje.\n“Nužno je da sjednica bude odgođena”, rekao je predsjedavajući Kluba delegata bošnjačkog naroda Halid Genjac novinarima nakon sastanka sa predstavnicima bošnjačkih udruženja i Koalicije “1. mart”, na kojem je razgovarano o Prijedlogu zakona o izmjenama i dopunama Zakona o prebivalištu i boravištu državljana.\nOn je naveo da je za učesnike sastanka, i nakon odluke Ustavnog suda BiH, ovaj zakon “antidejtonski, potencijalno diskriminišući i stvara pretpostavke da se vrši nedozovoljena policijska provjera”.\nNa sjednici Doma naroda 17. jula Klub bošnjačkih delegata glasovima delegata iz reda SDA proglasio je štetnim po vitalni nacionalni interes Bošnjaka zahtjev Savjeta ministara za razmatranje navedenog zakona po hitnom postupku.\nUstavni sud BiH na sjednici 29. novembra donio je odluku da zahtjevom Savjeta ministara BiH nije povrijeđen nacionalni interes bošnjačkog naroda.\nPrijedlogom zakona o izmjenama i dopunama Zakona o prebivalištu i boravištu državljana BiH, koji je predložio Savjet ministara BiH, poboljšava se osnovni zakon, uvode u praktičnu primjenu propisi u vezi sa elektronskim potpisom, te preciziraju uslovi za prijavu i odjavu prebivališta radi unapređenja bezbjednosti ličnih dokumenata.\nPrema izmjenama ovog zakona, državljani BiH mogu prijaviti, odnosno odjaviti prebivalište ili boravište i adresu stanovanja elektronskim putem kod nadležnih organa, i to bezbjednim elektronskim potpisom ovjerenim kvalifikovanom potvrdom.\nDODIK: SRPSKA IMA RJEŠENJE O PREBIVALIŠTU\nPredsjednik Republike Srpske Milorad Dodik rekao je da Srpska, i u slučaju da ne budu usvojene izmjene i dopune Zakona o prebivalištu na nivou BiH, ima svoje rješenje u odluci koja je ranije donesena.\n“Očigledno je da ovdje idu stvari tako da će se svi zakoni i rješenja morati donositi na nivou Srpske, jer sve što je na nivou BiH ili ne radi ili ne funkcioniše”, rekao je Dodik, ističući da je BiH postala nemoguće mjesto za bilo kakve odluke.\nOn je naglasio da je nedolazak trojice bošnjačkih delegata na današnju sjednicu Doma naroda Parlamentarne skupštine BiH očigledna politička manipulacija i način da se spriječi rad ovog doma.\n“To je jedan odnos prema jednom pitanju koje je snažno ispolitizovano u Federaciji BiH i u ranijem se periodu nastojalo nametnuti kao jedno od osnovnih tema u BiH”, istakao je Dodik novinarima u Banjaluci.\nPrema njegovim riječima, današnja dešavanja u Domu naroda parlamenta BiH pokazuje i ambicije druge prirode, a to je da se razgradi BiH onakva kakva je predviđena Dejtonom i Ustavom i da se pravi neka druga BiH.\n“Naravno, BiH je već urušena silnim odlukama visokih predstavnika koji su navikli Bošnjake da traže više od onoga što piše u Ustavu i to je najbolji način da uruše BiH, a ja ih samo mogu podržati u tome”, rekao je Dodik.\nSjednica Doma naroda Parlamentarne skupštine BiH, na kojoj je danas u Sarajevu bilo predviđeno izjašnjavanje o zahtjevu Savjeta ministara za razmatranje po hitnom postupku Prijedloga zakona o izmjenama i dopunama Zakona o prebivalištu i boravištu državljana BiH, odgođena je zbog nedostatka kvoruma, odnosno izostanka tri delegata iz reda Bošnjaka.\nDONOŠENJE ZAKONA O PREBIVALIŠTU I BORAVIŠTU ISPOLITIZOVANO\nMinistar civilnih poslova BiH Sredoje Nović izrazio je žaljenje što se donošenje izmjena i dopuna Zakona o prebivalištu i boravištu državljana BiH toliko ispolitizovalo da se građanima plasiraju lažne informacije kako je ovaj zakon na štetu izbjeglog i raseljenog stanovništva BiH.\n“Neka mi neko navede samo jedan član kojim se mijenja ono što sada imamo u Zakonu. Ne može BiH imati svoj zakon koji je potpuno neusaglašen sa evropskim zakonima i konvencijama o ljudskim pravima, a mi to nudimo”, rekao je Nović novinarima u Sarajevu.\nOsim toga, kaže on, ovaj zakon regulisao je niz novina, kao što su uvođenje elektronskog potpisa, prijava i odjava boravišta elektronskim putem…\n“Moramo shvatiti da građanin koji želi da na određenom mjestu prijavi svoj boravak mora da dokaže da ima razlog zašto tu dolazi, da pokaže da li ima imovinu, mora da ima ugovor o podstanarskom odnosu, izjavu stanodavca da ima podstanara…”, pojašnjava Nović.\nOn je naglasio da se mora evidentirati boravak građana u BiH, jer ako toga ne bude, onda će u BiH boraviti niz lica koja mogu biti sumnjivog bezbjednosnog karaktera, ili onih koji izbjegavaju plaćanje poreza, ili lica za kojima su sudovi raspisali potrage…\n“Zakon o prebivalištu i boravištu državljana BiH jedan je od ključnih zakona u BiH, koji ne bi trebalo nikome u BiH da smeta, i zaista ne vidim nijedan razlog da ga neko osporava u BiH”, zaključio je Nović.


Unaprediti pristup finansiranju MMSP | odgovornoposlovanje.rs\nBeograd, 30. oktobar 2020. godine – Situacija i uslovi u pogledu finansiranja malih i srednjih preduzeća poboljšani su u poslednje vreme, ali je važno da se podrška omogući i onima koji su u najtežoj poziciji, a to su prevashodno mala preduzeća i ona mlađa od dve godine, ocenili su predstavnici Privredne komore Srbije i Ministarstva privrede na onlajn konferenciji o modelima podrške sektoru malih i srednjih preduzeća i iskustvima u regionu.\nDirektor Sektora za strateške analize, usluge i internacionalizaciju PKS, Mihailo Vesović, rekao je da okosnicu privrede Srbije, odnosno više 90% čine mala i srednja preduzeća. Istakao je da je država pomogla privrednicima tokom krize usled pandemije, što je bilo od velikog značaja. Podsetio je da ima 350.000 malih i srednjih preduzeća i ukazao na podatak da se skoro 92% oslanja na finansiranje od komercijalnih banaka, dok u EU 70%. Iako su banke olakšale finansiranje, odnosno uslove za uzimanje kredita za velika preduzeća, mala imaju mnogo veći rizik nego ranije, što će uticati i na ograničen pristup finansiranju u narednom periodu. Prema izveštaju NBS o kreditnoj aktivnosti banaka, banke očekuju dalјi rast tražnje za kreditima ili kreditnim linijama, ali će uslovi za odobravanje kredita biti posebno pooštreni za mala i srednja preduzeća. Vesović je podsetio je da su od velike važnosti bili donošenje zakona o otvorenim i alternativnim investicionim fondovima, što je PKS podržavala i inicirala.\nPomoćnik ministra za mala i srednja preduzeća i preduzetništvo u Ministarstvu privrede, Katarina Obradović, rekla je da je, ne računajući poslednje mesece kada je došlo do pandemije, situacija po pitanju finansiranja MMSP u Srbiji poboljšana i da aktivnost banaka prema tom sektoru raste, te da su uslovi finansiranja poboljšani. ,,Ne kažem da nema problema, ali ako realno sagledamo situaciju posebno ovu koja je bila pre pandemije, ona je dosta bolja, ali postoje kompanije koje imaju specifične potrebe, te je važno da na raspolaganju imaju mogućnost finansiranja”, rekla je Obradović. U prilog tome govori i podatak koji je izneo godpodin Goran Živkov, ekspert UNDP-a, da, na primer, poljoprivredni sektor raste, ali da su u kategoriji privrednika sa specifičnim potrebama i poljoprivrednici sa malim kapacitetima i da je to segment privrede koji je nedovoljno servisiran finasijskim instrumentima. „Poljoprivrednici imaju veliki problem sa finansiranjem od strane banaka, zato što banke ne razumeju njihove potrebe i prilike, tako da bi potencijalno rešenje moglo da bude veća diverzifikacija modela finansiranja“, kazao je Živkov.\nSa druge strane, izazovi socijalnih preduzeća dolaze i iz njihove forme organizovanja. Naime, socijalna preduzeća u većini slučajeva, čak njih 70%, u ranim fazama posluju kroz formu udruženja građana, dok ostatak započinje poslovanje u formi privrednih subjekata, i tu dolazi do prvog problema jer bankarski sistem i drugi izvori finansiranja za privredne subjekte ni ne prepoznaje udruženja građana kao kreditne klijente, objašnjava Ivana Stančić iz Smart Kolektiva.\nSlična je situacija sa kompanijama koje se bave zelenom ekonomijom, koje, zbog velikih troškova pozajmljivanja i transakcija, uglavnom posežu za sopstvenim sredstvima kao dominantnim izvorom finansiranja poslovanja i rasta, istakao je Milan Lakićević, UNDP ekpert za inovatino finansiranje, predstavljajući „Green Recovery Study“.\nZaključak je da smo država u kojoj centralno finansiranje ide iz banaka, a da u Srbiji postoje nezadovoljene specifične potrebe različitih segmenata privrede, kao i da je najveći raskorak u finansiranju kod onih koji su završili sa fazom startapa i oni nemaju nikakve opcije za finansiranje. Da Srbija nema nebankarske institucije, a iz izlaganja iz regiona smo čuli kolika je snaga tih institucija.\nNa onlajn konferenciji “Tri pravca proširenja pristupa finansiranju MMSP sektora u Srbiji: Učenje iz iskustva regiona”, predstavljeni su uspešni primeri modela finansiranja MMSP-a, kao i osvrt na trenutnu situaciju, potrebe privrede, kao i rešenja za dopunu postojeće regulative.


U Osnovnoj školi „Desanka Maksimović“ iz Čelopeka - Završeni „Dani jabuke“ - infoBirač\nU Osnovnoj školi „Desanka Maksimović“ iz Čelopeka – Završeni „Dani jabuke“\nU Osnovnoj školi „Desanka Maksimović“ iz Čelopeka\nIzložbom likovnih i literarnih radova na temu „Jabuka“ te panoa i jela od jabuke, u Osnovnoj školi „Desanka Maksimović“ iz Čelopeka, kod Zvornika danas je završena sedmodnevna manifestacija „Dani jabuke“, koja je ove godine održana pod motom „Da živimo zdravo“.\nDirektor ove škole Sanja Tanacković rekla je novinarima da se tradicionalno, u ovoj obrazovnoj ustanovi, u posljednjoj sedmici oktobra organizuje manifestacija „Dani jabuke“, još od 2002. godine.\n– Ove godine imamo i jednu novinu, a to je da smo u tradicionalnu manifestaciju ‘Dani jabike’ uvrstili i provođenje projekta ‘Smanjenje faktora zdravstvenih rizika u BiH – dio projekta Republika Srpska za unapređenje zdravlja stanovništva – rekla je Tanackovićeva.\nOna je pojasnila da su u ovoj školi aktivnosti „Dani jabuke“ i „Da živimo zdravo“ spojene u „Festival zdrave hrane“ i naglasila da su zadržane stare aktivnosti iz manifestacije „Dani jabuke“, kao što su takmičenje učenika na teme najuspješnijih likovnih i literarnih radova i panoa na temu „Jabuka“.\nTanackovićeva je dodala da je upriličena i izložba jela od jabuka, koja su napravile majke učenika.\nPrema njenim riječima, u ovu manifestaciju zajedno sa školom uključili su se Gradska uprava, Dom zdravlja i Institut za javno zdravlje Zvornik.\nOsnovna škola „Desanka Maksimović“, sa područnim odjeljenjima Križevići, Sjenokos, Cer, Oraovac, Karakaj i Petkovci ima više od hiljadu učenika.\nTekvondoistkinja iz Zvornika na međunarodnom turniru\nUspješan nastup „Izvornik“-a na „Beogradskom manifestu” – Zvorničani oduševili publiku


Olivera Kovačević - Diva poliklinika\nurednica zabavnog programa RTS-a\nKada ste javna ličnost postoji neka vrsta odgovornosti u vezi sa tim šta govorite, kako se ponašate i kako izgledate. Nije mi namera da menjam lični opis, već da diskretno utičem na godine koje neminovno prolaze, a naročito zbog posla kojim se bavim.\nTokom konsultacija u poliklinici Diva, kroz razgovor sa doktorkom Svetlanom Bogdanović, zaključile smo da bi u toj nameri najadekvatniji izbor bio savremeni TwinLight laser. Ovaj laser na prirodan način podstiče kožu na regeneraciju, takoreći iznutra, jer stimuliše stvaranje novog kolagena, zateže kožu i utiče na osvežavanje tena.\nVeć dugo pratim rad dr Bogdanović i kod nje primećujem posvećenost, kao i sklonost ka inovacijama, što izuzetno cenim. Taj spoj stručnosti, znanja, iskustva i rezultata bio je presudan u mojoj odluci da svoju kožu prepustim poliklinici Diva.\nHvala na svemu, najbolji ste!


Kopaonik biznis forum od 3. do 5. marta 2015.\nKopaonik biznis forum održaće se ove godine po 22. put, od 3. do 5. marta, pod sloganom “Nova vizija industrijalizacije privrede i modernizacije društva”, objavio je organizator – Savez ekonomista Srbije.\nForum će i ove godine biti pod pokroviteljstvom predsednika Vlade Srbije, a očekuje se da, kao i ranijih godina, okupi više od 500 učesnika, među kojima su predstavnici države, diplomate, poslovni ljudi.\nProgramski odbor foruma predvideo je raspravu u okviru tri teme – “Igrati da bi se pobedilo, umesto igrati da bi se igralo”, “Nacionalna strategija ekonomskog i socijalnog razvoja: Srbija 2015-30″ i “Industrijske politike: nova platforma za vođenje ekonomske politike i ključne mere”.\nNa plenarnoj sednici predviđeno je da se govori o strategijskoj poziciji Srbije i perspektivi oporavka privrede o čemu će, kako je najavljeno, govoriti i predsednik Vlade Srbije Aleksandar Vučić, ministar finansija Dušan Vujović i guvernerka Narodne banke Srbije Jorgovanka Tabaković.\nNa skupu će govoriti i ministarka građevinarstva, saobraćaja i infrastrukture Zorana Mihajlović, ministarka poljoprivrede Snežana Bogosavljević Bošković, ministar rudarstva i energetike Aleksandar Antić.\nGovoriće i ministarka državne uprave i lokalne samouprave Kori Udovički, ministar privrede Zeljko Sertić, kao i šefica Pregovaračkog tima za pregovore o pristupanju Srbije Evropskoj uniji Tanja Miščević.\nOčekuje se da na Kopaoniku budu i šef Delegacije Evropske unije u Srbiji Majkl Devenport, ambasadori SAD – Majkl Kirbi, Nemačke – Hajnc Vilhelm, Kine – Li Mančang i Italije – Đuzepe Manco.\nU nekoliko panela razgovaraće se o poljoprivredi, energetici, trgovini i turizmu, reformi državne uprave, regionalnoj ekonomskoj saradnji, partnerstvu privatnog i javnog sektora, digitalizaciji i telekomunikacijama, tržištu osiguranja, stranim investicijama, inovacijama i tehnološkom razvoju, ulozi medija u reformi.\nOčekuje se i učešće predstavnika mnogih kompanija među kojima i firme “MK grupa”, “Telekom”, “Telenor”, VIP, “Microsoft”, “Hewlett-Packard”, “Wiener Stadtische”, “Generali Osiguranje”, “Delta agrar”, “Nectar”.


Država oštećena za 4 miliona dolara: Koji centri moći štite BH Gas!? – Magazin Plus\nHome/-TopSLIDE/Država oštećena za 4 miliona dolara: Koji centri moći štite BH Gas!?\nUpoznati Tužilaštvo i SIPA\n– Opšte poznata stvar je da je BH-Gas prekršio uredbe odnosno zaključke Vlade i samim tim doveo u tešku situaciju Energoinvest i njegove radnike, kao i građane Federacije BiH, samim tim i zbog cijene troška sredstava namijenjenih za gas gdje je monopolističkim nastupom doveo u takvu poziciju građane, kaže Salihović.\n– Radnici Energoinvesta spremni su reagovati, ne samo prema Vladi FBiH, koja nam je na dohvat ruke, već i na sivu eminenciju stranačkih interesnih skupina, koja je kreirala “pravno uokvirenu privrednu mafiju” da radi prljave poslove u njihovo ime, makar uništili Energoinvest i okrivili građane FBiH”, navode iz Sindikata.\n– Sada egzaktno znamo da je za prva tri mjeseca zbog neprelaska na Turski tok, FBiH, odnosno njeni građani, platili gas skuplje za oko tri miliona američkih dolara. Doda li se ovom i nepotrebno plaćeni avans koji je BH-Gas i pored izričite zabrane Energoinvesta platio mađarskom i srbijanskom transporteru za nepostojeći transport u aprilu u iznosu od oko jedan miliona USD, to je oko četiri miliona više plaćenog novca. O ovim pokazateljima su upoznati Vlada i Premijer, ali i Tužilaštvo BiH kao i SIPA, rekla je Hadžialjević.


U završnoj fazi razvoja inovativna aplikacija “Skoolio” – JU CSŠ "Petar Kočić" Srbac\n22. Marta 2019. 24. Marta 2019. admin naslovna, Vijesti\n„Skoolio“ je aplikacija koja ima za cilj da učenicima omogući učenje na lakši i zanimljiviji način. Ova aplikacija sadrži lekcije iz nastavnih predmeta u audio zapisu što u velikoj mjeri skraćuje vrijeme učenja, a čini ga i znatno zanimljivijim. Ona, pored lekcija, sadrži i eksperimente i vježbe za određene nastavne predmete, kvizove i mini testove provjere znanja, te ilustracije koje prikazuju sadržaj koji se trenutno sluša. Sve ove raspoložive opcije činit će proces sticanja novih znanja lakšim i zanimljivijim.\n„Kao najlogičnije rješenje, iz mnogo razloga, smatram da bi umnogome bilo podsticajnije i stimulativnije za nas učenike usvajanje nastavnih sadržaja i iz audio knjiga koje bi bile dostupne na mobilnim telefonima i desktop računarima. Nezavisno od uređaja koji se koristi, pristup aplikaciji Skoolio bi bio neprekido omogućen. Skoolio je osmišljen tako da sadržaj za učenje bude dostupan u bilo koje vrijeme i bilo kada. To znači da se može poslušati lekcija (nastavni sadržaj) obrađivan tokom dana na nastavi nezavisno od mjesta gdje se nalazimo, u autobusu, na putu prema školi, treningu itd“, izjavio je Momčilo.\nOsnivači aplikacije takođe smatraju da su trenutni udžbenici za školu prilično nezanimljivi i monotoni jer su ispunjeni velikom količinom teksta, a zanimljive činjenice su u manje istaknute, te je samim tim dobijeno znanje često nepovezano i obično nestaje kroz nekoliko dana, naime svodi se na reproduktivno nasuprot funkcionalnom koje bi se ovom aplikacijom sticalo. Da bi još više olakšali učenje, aplikacija Skoolio između ostalog ima mogućnost da isiječe i sačuva dio audio klipa koji se može ponovo preslušati po želji.\nCilj Skoolio aplikacije je da u budućnosti učini proces učenja brzim, efikasnim i zabavnim, te da u potpunosti zamijeni mehaničko učenje (učenje napamet). Učenici takođe planiraju da u narednom periodu dodatno razviju ovu aplikaciju, te da u nju uključe niz interaktivnih videa koji će pomoći u razvijanju brzog pamćenja (Major System, Leitner System, Method of Loci, Feynman Technique i sl.).\nSvako ko bi volio da ima rani pristup aplikaciji, odnosno da može istu skinuti i početi je koristiti odmah po kompletnom završetku prve verzije, moći će to uraditi tako što će se prijaviti za prvu verziju na linku:\nwww.getskoolio.me — link za stranicu za prijavljivanje.


Foto: Eko straža\nČetvrti protest za bezopasan vazduh održaće se u Beogradu u nedelju u 16 sati na Terazijama. „Ovaj put tražićemo da se ispuni samo jedan od zahteva“, ističe Bojan Simišić iz Eko straže, a to su izmene zakonskih odredbi o obaveštavanju javnosti o zagađenju vazduha. Na protestu će govoriti i stanovnici iz gradova u Srbiji u kojima se beleži visoko zagađenje.\nNakon protesta krajem novembra, kada je Vladi Srbije predata lista zahteva na kojoj su istaknuti faktori zagađenja i na koje nisu dobili odgovore, kako kaže Simišić za Balkan Green Energy News, sada su se u organizaciji odlučili za drugačiji metod.\nNa četvrtom protestu jedan zahtev\nNaime, na protestu će ovaj put biti istaknut samo jedan od zahteva sa prethodnog spiska. Neformalna grupa građana Eko straža traži da se izmeni deo Zakona o kvalitetu vazduha o obaveštavanju javnosti u slučaju prekoračenja koncentracija, kako bi stanovništvo na vreme dobijalo informacije.\n„Tražimo da zakonodavac formuliše tačan način na koji će javnost biti obaveštena i da to bude lokalna i nacionalna televizija“, ističe Eko straža.\nSaradnici Eko straže pripremili su predlog izmena zakona i predstaviće ga u nedelju. „Vladi dajemo 72 sata da odgovori pozitivno na njega. U suprotnom bićemo prinuđeni da radikalizujemo protest. Jedini zahtev koji imamo je izmena i implementacija već postojećeg Zakona o kvalitetu vazduha“, navodi Eko straža.\nJedini zahtev koji imamo je izmena i implementacija zakona, u suprotnom bićemo prinuđeni da radikalizujemo protest, ističe Eko straža\nBorci za bezopasan vazduh ističu da treba promeniti nekoliko članova u zakonu koji se odnose na slučajeve zagađenja četvrte i pete kategorije. Obaveštenja i upozorenja o povećanim koncentracijama polutanata i sa vidljivim indeksom kvaliteta trebalo bi da bude emitovana u uglu ekrana, na televizijskim kanalima sa nacionalnom frekvencijom i lokalnim televizijskim kanalima. Takođe je potrebno da su ona jasno vidljiva i razumljiva kako bi građani bili bolje obavešteni o zagađenjima koja se odnose na njihovo zdravlje, navode organizatori.\nLabudovo Brdo noćas dok je Beograd bio najzagađeniji grad na AirVisualovoj listi najzagađenijih gradova na svetu. pic.twitter.com/zieV7Hqzcg\n— Eko Straža (@EkoStraza) January 28, 2022\n„Formulacija u Zakonu o kvalitetu vazduha trenutno glasi tako da o zagađenju treba obavestiti građane putem radija, lokalnih televizija ili interneta. Međutim, građani ta obaveštenja ne uspevaju da vide, ili se obaveštenje objavljuje na veb stranici Agencije za zaštitu životne sredine (SEPA), što opet ne dolazi do većeg broja ljudi“, kaže Simišić.\nGrađani Srbije se o zagađenju mogu informisati i preko aplikacije xEco vazduh. Njen tvorac Dejan Lekić podseća da je dozvoljeni broj dana sa prekoračenjem granične srednje dnevne vrednosti PM10 čestica u jednoj godini 35, prema važećoj uredbi.\nMožda ne bi bilo loše unapred upozoriti nadležne institucije da će neki od gradova u Srbiji već oko polovine februara ispucati broj dozvoljenih dana u godini sa prekoračenjima, napisao je Lekić na tviteru.\nDanašnji podaci sa xEco vazduha o broju prekoračenju srednjih dnevnih vrednosti za PM10\nValjevo i Novi Pazar su već za nepunih prvih mesec dana ove godine imali prekoračenja 24, odnosno 26 dana, prema zvaničnim podacima koje prenosi aplikacija.\nO svakodnevici u zagađenim gradovima\nNa protestu se očekuju gosti iz gradova u Srbiji u kojima se beleži visok nivo koncentracije polutanata u vazduhu. Oni će, kako najavljuje Simišić, govoriti o svakodnevici i životu u zagađenim mestima. Na protestu će se obratiti građani iz Novog Sada, Gornjeg Milanovca, Šapca, Valjeva i još nekoliko gradova.\nU Eko straži naglašavaju da ovim zahtevom u suštini zahtevaju efikasniju i bolju implementaciju Zakona o bezbednosti vazduha. Najavljena je i šetnja okupljenih, koja će ići sa Terazija pored Narodne skupštine i kroz Ulicu kneza Miloša do zgrade Vlade Srbije.\nTagovi: Eko straža, kvalitet vazduha, protesti, zagađenost vazduha, životna sredina\nPočetna » Vesti » Životna sredina » Protest Eko straže u nedelju u Beogradu za bolje obaveštavanje o zagađenju vazduha


Post dobar za jačanje imuniteta\nNaslovna » Unapređenje Zdravlja » Prirodni Lekar » Post dobar za jačanje imuniteta\nNajnovija studija koju je Sprovela grupa američkih profesora pokazala je da post obnavlja ceo imunološki sistem i pomaže obolelima od raka.\nNaučnici u Sjedinjenim Američkim Državama (SAD) su ovo naučno otkriće nazvali „izvanrednim“ jer, smatraju da, čak i post kod starijih osoba može regenerisati njihov oslabljeni i dotrajali imunološki sistem.\nNajnovija studija američkih naučnika pokazala je da ustezanje od hrane tokom dana pokreće matične ćelije za proizvodnju više belih krvnih zrnaca, odnosno leukocita, što doprinosi u borbi protiv infekcija.\nNaučnici na Univerzitetu Južna Kalifornija (USC) tvrde kako bi ovo otkriće moglo biti veoma korisno za one osobe koje pate od narušenog imunološkog sistema, kao što su oboleli od raka, koji su na hemoterapijama. Dodaju kako bi otkriće moglo koristiti i starijim osobama čiji je imunološki sistem postao manje efikasan u borbi sa infekcijama.\nAmerički stručnjaci tvrde da su u svojim istraživanjima dokazali kako post pokreće „regenerativni prekidač“ koji navodi matične ćelije da proizvode leukocite što na kraju obnavlja imunološki sistem.\n„Post jednostavno kaže ‘ok’ matičnim ćelijama koje počinju sa obnavljanjem celog sistema“, kazao je Valter Longo, profesor gerontologije i bioloških nauka na američkom univerzitetu. „Još jedna dobra vest je da se tokom posta telo oslobađa delova sistema koji su oštećeni ili dotrajali, odnosno neefikasnih delova. Na primer, ako počnete sa sistemom koji je teško oštećen nakon hemoterapije ili starenja, post može generisati novi imunološki sistem“, rekao je profesor Longo.\nInače, u istraživanju američkih naučnika korišćeni su volonteri koji su postili između dva i četiri dana u periodu dužem od šest meseci. Naučnici su otkrili da post smanjuje enzim PKA, koji je povezan sa starenjem i hormonom koji povećava rizik od raka i rast tumora.\nNapominje da su tokom istraživanja primetili da se broj leukocita smanji tokom dužeg perioda posta dodajući kako se krvna zrnca ponovo vraćaju nakon uzimanja obilnih obroka hrane. Ističe se kako post u dužini od 72 sata štiti obolele od raka protiv toksičnih uticaja hemoterapije. (Izvor: 021.rs)\nTeme imunitet post saveti zdravlje


admin, Author at Oblasna razvojna asocijacija\nAuthor: admin\tDrugo učešće Oblasne razvojne asocijacije\nPosted on August 16, 2013September 28, 2015 by admin\tContribute to your favorite international development NGO with winnings from playing games at http://www.casinoranking.ca. You will enjoy every minute of it.\nU niškoj hali „Čair“ održan je prvi međunarodni Sajam ekologije, energetske efikasnosti i obnovljivih izvora energije, prvi te vrste na jugu Srbije, posvećen racionalnom korišćenju prirodnih potencijala i očuvanju životne sredine.\nOva tematika predstavlja jedan od prioritetnih ciljeva lokalnih samouprava koje su na Sajmu mogle upoznati široku lepezu kvalitetnih proizvoda i da otvore mogućnosti dobre poslovne saradnje. Sajam je omogućio zainteresovanoj stručnoj javnosti upoznavanje sa najnovijim tehnologijama i savremenim standardima u poslovanju.\nOtvaranju su prisustvovali predstavnici lokalne samouprave, ambasada i diplomatskog kora i ministar za životnu sredinu i prostorno planiranje Olover Dulić. Otvarajući Sajam ekologije, ministar Dulić rekao je da je angažovanjem Udruženja proizvođača ambalaže „Sekopak“ i grada Niša pokrenuta istorijska akcija, kojom je započet proces reciklaže u Srbiji.\nMinistar Dulić je izjavio da se u Srbiji godišnje proizvede do 600 hiljada tona ambalaže i ambalažnog otpada, koji je do sada završavao na deponijama. Naš cilj je da u narednih nekoliko godina otvorimo 10 hiljada novih radnih mesta i stvorimo novu industrijsku granu u Srbiji, rekao je Dulić.\nGradonačelnik Niša Miloš Simonović rekao je da je Sajam ekologije, energetske efikasnosti i obnovljivih izvora energije, prvi na jugu Srbije, pokazuje da ovaj region ima volje da se po evropskim standardima uključi u rešavanje pitanja iz oblasti zaštite životne sredine. Građanima na jugu zemlje zaštita životne sredine postala je jedan od prioriteta, rekao je gradonačelnik Niša poželevši posetiocima sajma dobrodošlicu u ekološku prestonicu.\nIzlagači na Sajmu bile su domaće i strane kompanije i institucije koje su svojom delatnošću vezane za zaštitu životne sredine, energetsku efikasnost i obnovljive izvore energije.\nSajam su pored izlagačkog dela pratila i predavanja, okrugli stolovi, tribine i edukativni seminari, konferencije i prezentacije.\nPosted on September 27, 2012July 16, 2015 by admin\tNa press konferenciji Oblasne razvojne asocijacije „JUG“, održanoj u Media centru Niš, predstavljeni su programi koje Oblasna razvojna asocijacija „JUG“ sprovodi u saradnji sa Nacionalnom agencijom za regionalni razvoj. U pitanju su:\n– Krediti za početnike u biznisu po programu Fonda za razvoj Republike Srbije\n– Obuke za početnike u biznisu i\n– Mentoring za 150 MSPP (preduzetnika/ privrednih društava)\nOblasna razvojna asccocijacija „JUG“ pružaće besplatnu administrativnu i tehnicku podršku početnicima u biznisu prilikom apliciranja za navedene programe.\nSvi zainteresovani mogu da u Oblasnoj razvojnoj asocijaciji „JUG“ dobiju besplatnu administrativnu i tehnicku pomoć prilikom apliciranja za kredite koje daje država preko Fonda za razvoj, a koji su povoljniji od uslova za kreditiranje kod poslovnih banaka. Za sredstva mogu konkurisati firme osnovane u periodu od 1.januara 2010.godine, rekao je na konferenciji izvršni direktor Oblasne razvojne asocijacije „JUG“ Marko Filipović.\nNa press konferenciji predstavljen je i program Mentoringa za 150 MSPP, koji se sprovodi u Republici Srbiji uz pomoć Japanske vlade, a predstavlja stručnu pomoć od strane eksperata u razvoju malih i srednjih preduzeća.\nMentoring ima za cilj poboljšanje poslovnih kapaciteta preduzetnika koji se bave proizvodnjom i pružanjem usluga, a ispunjavaju uslove:\n– da su u domaćem većinskom vlasništvu\n– da imaju pozitivan rezultat u predhodne dve godine\n– da imaju izmirene poreske obaveze i\n– da ne obavljaju delatnosti koje imaju veze sa vojnom industrijom ili igrama na srecu.\nPoziv je otvoren do 6. maja godine, rekao je na konferenciji menadžer sektora za razvoj ekonomije i ljudskih resursa Oblasne razvojne asocijacije „JUG“ Marko Došljak.\nTom prilikom najavljen je i program besplatne obuke za početnike u biznisu u tri okruga koje pokriva Oblasna razvojna asocijacija „JUG“ (Nišavski, Toplički i Pirotski).\nZa program obuke mogu se prijaviti svi oni koji su zainteresovani da pokrenu sopstveni biznis. Polaznici će na obukama dobiti osnovna znanja o razvijanju biznis ideja, kreiranju biznis planova, kao i opštim uslovima poslovanja.\nViše informacija o navedenim programima možete pronaći na web stranici Oblasne razvojne asocijacije\nPosted on November 22, 2009July 16, 2015 by admin\tKancelariju su svečano otvorili gradonačelnik Niša Miloš Simonović, šef misije USAID-a Suzan Fric (Susan Fritz) i direktor USAID Agrobiznis projekta Lu Faoro (Louis Faoro).\nLu Faoro je ovim povodom izjavio: „Želja nam je da otvaranjem kancelarije u Nišu potpomognemo ekonomski razvoj u južnoj Srbiji, posebno u oblasti poljoprivrede i agrobiznisa. Radićemo na otvaranju novih radnih mesta i povećanju prodaje individualnih poljoprivrednih proizvođača i preduzeća“.\nUSAID Agrobiznis projekat pruža savetodavnu i finansijsku pomoć srpskim poljoprivrednim proizvođačima u svim fazama proizvodnog ciklusa, po sistemu “od njive do trpeze”. U okviru planiranih aktivnosti, posebna pažnja posvećuje se uključivanju i podržavanju mladih i žena u agrobiznisu.\nKroz savetodavnu pomoć domaćih i američkih stručnjaka u oblasti poljoprivrede i grantove (bespovratna finansijska sredstva) Projekat nastoji da doprinese unapređenju poljoprivredne proizvodnje, poboljšanju kvaliteta i pakovanja poljoprivrednih proizvoda, povećanju konkurentnosti preduća i otvaranju novih tržišta za izvoz. U saradnji sa Ministarstvom poljoprivrede, šumarstva i vodoprivrede, takođe se radi na formiranju povoljnog okruženja za razvoj agrobiznisa u Srbiji.\nPrva kancelarija USAID-a u Nišu otvorena je 2002. godine, a za osam godina realizovani su brojni projekti važni za ekonomski razvoj regiona.\nAgrobiznis projekat započet je 2007. i trajaće do 2012. godine. Vredan je 25 miliona dolara i usmeren na sektore mlekarstva, stočarstva, povrtarstva, voćarstva i lekovitog bilja.\nPoljoprivrednici će dobijati bespovratnu novčanu pomoć za unapređenje proizvodnje, a stručnjaci USAID-a pomoći će im u primeni savremenih standarda.\nU sklopu posete Nišu organizovan je sastanak u Oblasnoj razvojnoj asocijaciji „JUG“, kome su pored šefa misije USAID-a Suzan Fric prisustvovali i predstavnici lokalne vlasti, Kancelarije za lokalni ekonomski razvoj – KLER, Danskog programa LeDIB i predstavnici NVO sektora.


Za IPARD like već stigla 43 zahtjeva – Volim Podgoricu\nHome / NOVOSTI / Ekonomija / Za IPARD like već stigla 43 zahtjeva\nZa IPARD like već stigla 43 zahtjeva\nZa bespovratnu podršku investicijama u poljoprivredna gazdinstva, kroz projekat IPARD like, do sada su dostavljena 43 zahtjeva, dok u Ministarstvu poljoprivrede i ruralnog razvoja očekuju da će ih do kraja februara, do kada je poziv otvoren, biti oko 400.\nMinistar poljoprivrede i ruralnog razvoja, Petar Ivanović, kazao je da ukupna vrijednost dostavljenih aplikacija iznosi 1,3 miliona, od čega bi bespovratna podrška bila 575 hiljada eura.\nIvanović je saopštio da će po završetku poziva, koji traje do kraja februara, od pristiglih aplikacija biti izabrane one koje najviše odgovaraju postavljenim uslovima.\nOn je objasnio da se novac u okviru IPARD like projekta, koji finansira EU, ne dodjeljuju unaprijed, već da poljoprivrednici treba da realizuju investiciju nakon čega dobijaju 50 odsto povratnih sredstava.\n“Tek kada se poljoprivredni proizvođači realizuju investiciju i kada se uvjerimo da je ona realizovana onako kako je ugovorom predviđeno, poljoporivrednici dobijaju 50 odsto povratnih sredstava“, naveo je Ivanović, čije Ministarstvo realizuje projekat u saradnji sa Svjetskom bankom (SB).\nOn je dodao da su među dostavljenim aplikacijama zastupljene sve opštine, a da je najviše zahjeva, po sedam, stiglo iz Podgorice i Nikšića.\nIvanović je pozvao poljoprivrednike da se udruže i dostave zajedničke aplikacije, jer Crna Gora pripada zemljama sa ograničenim resursima za bavljenje poljoprivrednom proizvodnjom, zbog čega su prosječni posjedi mali.\n„Udruživanjem bi se pojedinačne parcele ukrupnile, obezbijedila veća efikasnost u upotrebi sredstava i snizili troškovi“, smatra Ivanović.\nOn je saopštio da se projekat IPARD like fokusira na dvije vrste mjera, od kojih se prva grupa fokusira na razvoj primarne poljoprivredne proizvodnje, a druga na preradu.\nOn je dodao da je cilj Ministarstva da po završetku IPARD like jedan poziva, koji podrazumijeva primjenu prve grupe mjera, u Crnoj Gori bude više poljoprivrednika koji ispunjavaju više standarde i bliži su korišćenju sredstava IPARD-a.\n„Apelujemo da se što više poljoprivrednika u ovom pozivu fokusira na širenje primarne poljoprivredne proizvodnje. Mjera iz druge grupe će biti obuhvaćene narednim projektom, IPARD like 2, koji će se realizovati naredne godine, paralelno sa IPARD programom“, saopštio je Ivanović.\nOn je podsjetio da je u Crnoj Gori u prethodnom periodu realizovan MIDAS projekat, koji se formalno završava ove godine.\nDrobnič: Investicija u budućnost\nŠef Delegacije EU u Crnoj Gori, Mitja Drobnič, kazao je da realizacija IPARD like projekta predstavlja investiciju u budućnost.\nIPARD like će, prema njegovim riječima, biti iscrpni test za Crnu Goru na dva nivoa, odnosno za njenu administraciju i poljoprivrednike.\n„Na administrativnom nivou, Ministarstvo poljoprivrede će proći sve korake i procedure, a moraće da radi u skladu sa zahtjevima i propisima EU. Uspješna realizacija znači i pokretanje drugih projekata“, naveo je Drobnič.\nOn je dodao da je krajnji cilj da Crna Gora bude u mogućnosti da u potpunosti realizuje IPARD program, posvećen ruralnom razvoju.\n„Poljoprivrednici, takođe, treba da pokažu volju i želju da se modernizuju i povećaju produktivnost. Područje poljoprivrede i ruralnog razvoja je jedno od najznačajnijih vezano za integraciju Crne Gore u EU“, poručio je Drobnič.\nOn je naveo da to područje ne doprinosi mnogo bruto domaćem proizvodu (BDP), ali da ima veliki uticaj na privredu, zaštitu životne sredine, turizam i socijalnu strukturu stanovništva.\n„IPARD like projekat, čija je vrijednost oko pet miliona eura, ima zadatak da izgradi institucije u području ruralnog razvoja. Cilj je povećanje iskustva crnogorskih organa u upravljanju bespovratnim sredstvima za ruralni razvoj, kao i poboljšanje produktivnosti poljoprivrednih gazdinstava“, saopštio je Drobnič.\nOn smatra da će realizacija IPARD like programa, osim za poljoprivrednike, biti važna i za lokalne firme.\nDrobnič je saopštio da je u EU u modernizaciju poljoprivrednih gazdinstava uloženo 27,7 milijardi eura iz evropskih fondova u 163 hiljade domaćinstava.\nCilj IPARD like projekta je pružanje bespovratne podrške investicijama u poljoprivredna gazdinstva u cilju uvođenja i implementacije mjera ruralnog razvoja, povećanja konkuretnosti na tržištu poljoprivrednih proizvoda, kao i uvođenja i jačanja evropskih standarda proizvodnje hrane.\nNikola Jokić najbolji centar NBA lige - https://t.co/7GHHySmnKY https://t.co/cVFmMJY9m23 minute ago\nRASPOPOVIĆ: Trinaestojulski ustanak održao ime crnogorsko i Crnu Goru učinio prepoznatljivom u Evropi -… https://t.co/5rcNwh981119 minuta ago\nKoronavirusom inficirana 23 policajca - https://t.co/J2NKk5EDlU https://t.co/7GCNn0dtQx32 minute ago\nPodnošenje izbornih lista počinje danas - https://t.co/EHvpRuR5fK https://t.co/cBcbz8hcNE53 minute ago\nČeška sa spiska bezbjednih zemalja isključila Crnu Goru - https://t.co/MWAaLMaWkN https://t.co/xN1DJaIFVo56 minuta ago


Nikolić: ''Vidi se pomak, ali možemo još bolje'' - Sportske.net\nNikolić: ''Vidi se pomak, ali možemo još bolje''\nTrener fudbalera Partizana Marko Nikolić ocenio je da se u današnjoj utakmici i pobedi protiv Novog Pazara vidi poboljšanje u igri, ali da njegova ekipa može još da napreduje.\nKreativni Grobari, šale na račun Božinova su urnebesne! (TVITOVI)Partizan razbio Novi Pazar, Božinov je ponovo hit, evrogol Đuričkovića!Totalna konfuzija - Božinov se raduje, ali ko je ovde dao gol?!Konačno - Prvenac Jankovića!Partizan danas slabiji za Lea, ali i jači za povratnika u startnu postavu! (SASTAVI)\n"Treba čestitati igračima, tražili smo kvalitet igre, a ne samo rezultat. Možemo još bolje, vidjen je pomak. Imali smo brojne šanse, ali daleko od toga da je to razlog za zadovoljstvo. Izgledamo dobro, efikasno, atraktivno, završili smo ciklus na drugom mestu na tabeli, koje praktično ništa ne znači", rekao je Nikolić posle utakmice.\nFudbaleri Partizana pobedili su danas Novi Pazar sa 4:0 i vratili se na drugo mesto na tabeli.\n"Obezbedili smo sebi dobar ambijent za rad u predstojećem periodu", dodao je Nikolić.\nUpitan da prokomentariše igru Alena Stevanovića, on je rekao da je taj fudbaler današnjim golom nagradjen za trud.\n"Imamo tri igrača koja su bolja po levoj strani nego na desnoj, to su Leonardo, Nemanja Mihajlović i Alen Stevanović, a samo jedan od njih može da igra na toj pozicji. Ono što je bitno jeste da je Alen svoje zadatke izvršavao i kada je bio na desnoj strani, a danas je nagradjen golom za sav trud uložen u prethodnom periodu", rekao je trener Partizana.\nU prvi trenutak nije se znalo ko je postigao treći gol za Partizan, a Nikolić je rekao da su i na klupi Partizana bili u dilemi.\n"Iskren da budem, svi smo bili u dilemi, koju je na kraju razrešio televizijski snimak uz pomoć našeg legendarnog spikera na stadionu", naveo je trener crno-belih.\nPosle današnjih utakmica 15. kola Super lige sledi dvonedeljna pauza zbog obaveza reprezentacija u kvalifikacijama za Svetsko prvenstvo, a Partizan će 11. novembra igrati u Budimpešti protiv Videotona.\n"Oni su trenutno drugi na tabeli, mislim da će biti šampioni. Tamo igraju dvojica naših bivših igrača, Danko Lazović i Marko Šćepović. Koristimo svaku šansu da naši igrači steknu neophodno evropsko iskustvo. Igraće se uz prisustvo publike, očekujem ozbiljnu utakmicu i spremamo se", rekao je Nikolić.\nTrener Novog Pazara Zoran Govedarica rekao je da je Partizan bio prejak i da se nada da će se njegova ekipa uskoro kompletirati.\n"Partizan je bio prejak za nas, mnogo je kad vam ne igra jedan igrač, a mi smo sada bili desetkovani i umnogome smo pomogli da bude ovakav rezultat. Grešili smo u dodavanju, tek na kraju smo se oslobodili, a neki igrači su debitovali u Super ligi. Ostaje žal da smo mogli više da pružimo. Čestitam Partizanu na zasluženoj pobedi. Nadam se da ćemo se uskoro kompletirati, da odigramo nešto što bi trebalo da liči na fudbal kakav želimo", rekao je Govedarica.\n"Jedino što nismo očekivali jeste da ćemo izgubiti ovim rezultatom. Znali smo da je Partizan jak i da mi u ovom trenutku nemamo ekipu koja može da mu se suprotstavi. Ja sam se samo nadao da ćemo pružiti veći otpor, ali se to danas nije dogodilo", dodao je Govedarica.\nUtakmice 16. kola na programu su 19. novembra, Partizan će u Beogradu igrati protiv Bačke, a Novi Pazar protiv Vojvodine u Novom Sadu.


Tokio: Koncert „LP Dua" u Ambasadi\nsubota, 02. novembar 2019.\nKoncert klavirskog dua iz Srbije „LP Duo", koji čine Sonja Lončar i Andrija Pavlović i japanske koncertne pijanistkinje Aise Iđiri, održan je u Ambasadi 1. novembra u saradnji sa Asocijacijom za promociju muzičke saradnje Srbije i Japana.\nAmbasador Nenad Glišić se u pozdravnom govoru zahvalio Ecuko Cunozaki, supruzi bivšeg ambasadora Srbije u Tokiju, koja je na čelu Asocijacije, na organizaciji gostovanja i promociji naših umetnika u Japanu, kao i umetnicima čijim je nastupom istovremeno obeležen prelazak Ambasade u nove prostorije.\nSonja Lončar i Andrija Pavlović su nastupali širom sveta u koncertnim dvoranama poput njujorškog Karnegi hola, Centra Kenedi u Vašingtonu, singapurskog NUS, Danske kraljevske opere, Teatra u Kopenhagenu i dr. Premijerno su izveli preko 50 dela domaćih i stranih kompozitora savremene muzike. Dobitnici su nagrade Grada Beograda za stvaralaštvo mladih, kao i godišnje nagrade Udruženja muzičkih umetnika Srbije za najbolje mlade umetnike. Komponuju primenjenu muziku za pozorište, film i televiziju, a objavili su osam albuma u Srbiji, Hrvatskoj, Danskoj i Holandiji.\nAisa Iđiri je zvanična umetnica kompanije „Stajnvej&Sans", umetnička direktorka Međunarodnog pijanističkog festivala u Tokiju i počasna predstavnica Kraljevskog muzičkog koledza u Londonu. Nastupala je više puta i u Beogradu i sarađuje sa brojnim pijanistima iz Srbije.


Rama: Kosovo i Albanija treba da imaju jednog predsednika - Politika - Dnevni list Danas\nPočetna » Politika » Rama: Kosovo i Albanija treba da imaju jednog predsednika\n8Piše: Fonet 19. februara 2018. 10.34\nRama je dodao da je to teško ostvarivo sada ali da bi moglo da se dogodi u sledećoj deceniji.\nToj ideji se usprotivio šef poslaničke grupe Demokratskog saveza Kosova Avdulah Hoti, rekavši da to pokazuje „nedostatak poštovanja za aspiracije Kosovara za nezavisnom državom integrisanom u Evropsku uniju i NATO“.\nAlbanija, Edi Rama, KosovoPriština\n19. februara 2018. u 10.37\nMa dobro, na stranu ta albanska narcis-naci retorika za zabavljanje onih sa siromasnijim kartama, nego, koje patike je imao Rama ovom prilikom, da kupim iste i budem i ja tako fensi i kul i\n19. februara 2018. u 10.53\nVaistinu, to nije loša ideja za vaskoliki albanski narod. Uostalom, sad kad su se oslobodili srpskog aparthejda i postali nezavisni, sami odlucuju o svojoj sudbini.\n19. februara 2018. u 12.09\nJavio se i ti, jedan primerak tih sa jeftinijim kartama.\nMogli biste da ukljucite i Srbe je su mnogima drazi i Taci i Haradinaj od sopstvenih „prevazidjenih“ politicara.\n19. februara 2018. u 11.54\nNemoj Rama tako ti boga, onda ce nama Dodik biti predsednik i eto ti odma´ belaja.\n19. februara 2018. u 12.33\nKo ono bese imao slican slogan, „jedan narod, jedan vodja…“ A da, Hitler.\n19. februara 2018. u 15.21\nI ovaj Rama poceo da se sluzi Vucicevom taktikom da nekim suludim izjavama i potezima primora EU na brze pristupanje vlastite drzave Evropskoj Uniji.\n19. februara 2018. u 19.00\nVaš moderator pokazuje totalno neznanje kada briše moj komentar-obaveštenje da po ustavu republike Albanije predsednik države je ujedno predsednik svih Albanaca na kugli zemaljskoj. Proverite ustav Albanije i uverite se. Po tom osnovu poslednja dva predsednika Albanije su bili u Bujanovac i Preševo a da su zaobišli Beograd. Albanci iz Lapsku Doline su otvoreno rekli da ne priznaju predsednika države u kojoj žive. Inače R. Kosovo je građanska država pa će verovatno menjati ustav da bi taj naum ostvarili. Do toga neće doći dok je Srpska Lista ta koja podržava vladu i čini skupštinsku većinu to se neće desiti. Ako se to desi Srbi kao konstutivni narod R. Kosovo sa Severnim Kosovom i deset opština u kojim su apsolutna većina mogu istupiti iz te nacionalne države. To je Ramin propali pokušaj da na mala vrata (kao Rusija Krim) uvede R. Kosovo u NATO je gde je Albanija već članica i u EU ali desetak godina kasnije od Srbije.


Novine bez novinara - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Novine bez novinara\nNovine bez novinara\npetak, 11 februar 2011 10:01\n„Svetlost“ se danas ipak pojavila na kioscima, iako su novinari najstarijeg kragujevačkog nedeljnika još u ponedeljak potpuno obustavili rad zbog neisplaćenih zarada i doprinosa.\nNovinari koji su u štrajku tvrde da nisu napisali ni jedan redak u današnjem broju, dok se njihova imena ipak navode u impresumu.\nIz tog razloga, oni su podneli krivičnu prijavu protiv predsednika Upravnog odbora i većinskog vlasnika Gvozdena Jovanovića.\n- U skladu sa zakonom, za istinitost impresuma odgovara isključivo glavni i odgovorni urednik Gvozden Jovanović. Postavljamo otvoreno pitanje s kojim pravom je naša imena stavio u impresum, kada mi nismo učestvovali u pisanju i pripremanju ovog broja – navode predstavnici sindkata.\nPredsednik Sindikata novinara “Svetlosti“ Srđa Rihterović za „Šumadijapress“ kaže da poslodavac ne može da zapošljava ili da dovodi neke druge ljude da obavljaju poslove umesto onih koji su tu zaposleni.\n- U impresumu nisu navedana imena, ni pseudonimi autora koji su potpisali tekstove u spornom broju što je zakonska obaveza, a reč je o ljudima koji nisu stalno zaposleni u „Svetlosti“ čime je prekršen Zakon o štrajku – dodaje Rihterović.\nSa druge strane, većinski vlasnik Gvozden Jovanović kaže da je impresum informacija o zaposlenima, a ne o autorima tekstova.\n- Urednik nije naveden, pošto je podneo ostavku. Svi ostali su i dalje zaposleni, tako da ništa nije sporno.\nPrema njegovim rečima, nedeljnik će se i dalje izdavati, bez obzira na okolnosti ili štrajk.\n- Moji prijatelji i ja ćemo praviti novine, jer dok je Kragujevčana biće i „Svetlosti“ - odlučan je Jovanović.\nInače, u današnjoj „Svetlosti“ objavljeni su tekstovi finaliste rijaliti programa „Farma“ Marijana Rističevića, bivšeg lidera Radničkog otpora Radiše Pavlovića, kao i prepodobnog Sofronija i Gige Moravca.\nNovinarka Radio televizije Kragujevac Marija Milošević, koja se u saopštenju za javnost Sindikata „Svetlosti“ navodi kao autor uredničkog uvodnika, odlučno negira ove tvrdnje i ističe da ni na koji način nije povezana sa spornim tekstom.


Odnosi Beograda i Skoplja veoma dobri i sa više povjerenja\n22/11/2019 | 13:17 ⇒ 13:20 | Izvor: SRNA\nBeograd i Skoplje imaju veoma dobre odnose sa više povjerenja nego ranije, a osim Kosova i Metohije, nemaju nijedno otvoreno pitanje, ocijenili su predsjednici Srbije i Sjeverne Makedonije, Aleksandar Vučić i Stevo Pendarovski.\nVučić je nakon susreta u Palati Srbija u Beogradu rekao na zajedničkoj konferenciji za novinare da je sa Pendarovskim razgovarao iskreno i otvoreno o svim ključnim pitanjima, bilateralnim odnosima i regionalnim inicijativama, te ključnim regionalnim pitanjima.\n- Beograd i Skoplje imaju veoma dobre odnose, sa više poverenja nego prije godinu-dve i ti odnosi ići će samo u boljem smeru - rekao je Vučić.\nŠto se tiče pripadnika makedonske nacionalne manjine u Srbiji i srpske u Sjevernoj Makedoniji, Vučić je rekao da je Pendarovskom predao pismo u vezi sa izgradom srpskog kulturnog centra u Skoplju, te dodao da će isto to biti urađeno za makedonski kulturni centar u Beogradu.\n- Imaćemo određene zajedničke incijative kako da naša deca uče srpski i makedonski jezik, da se omogući deci da mogu da govore oba jezika - dodao je Vučić.\nOn je naveo da je ponosan na dogovor o "malom Šengenu" koji su napravili Srbija, Sjeverna Makedonija i Albanija, jer je to budućnost regiona i pametan izbor za opstanak i ostanak na ognjištima.\n- U uslovima kada ne znate kuda ide Evropa veoma je važno, ne da ponudimo alternativu tome, nego da razumemo da imamo obavezu da uradimo sami ono što moramo. Siguran sam da će ova inicijativa doneti boljitak i dobre odnose naših naroda i zemalja - rekao je Vučić.\nOn je istakao da Srbija nema prema Sjevernoj Makedoniji i Makedoncima nikakve zahtjeve, nego samo dobru saradnju.\n- Mi smo valjda jedini koji ništa ne tražimo od Severne Makedonije ni iz prošlosti ni u sadašnjosti. Јedino tražimo da dobro sarađujemo i lepo živimo jedni pored drugih u budućnosti i to je moja poruka za Skoplje i ljude u Severnoj Makedoniji. Samo hoćemo da prihvatite našu pruženu ruku i ništa više. Zadovoljni smo našim odnosima koji su veoma dobri, a verujem da mogu biti još bolji - rekao je Vučić.\nPendarovski je rekao da je sa Vučićem tokom prve posjete Beogradu razgovarao o temama od zajedničkog interesa za obje države i naroda.\nOn je naveo da je ova posjeta još jedna potvrda dobrosusjedskih odnosa i razumijevanja dvije zemlje koje su posvećene izgradnji međusobnih odnosa i šire u regionu.\n- Povezuje nas duboka istorijska tradicija i zajednička vizija o budućnosti u evorpskoj porodici. Sa Vučićem smo zaključili da su odnosi dvije zemlje odlični, bez spornih tačaka, založili smo se da o različitim gledištima diskutujemo kao prijatelji - dodao je Pendarovski.\nOn je dodao da za Sjevernu Makedoniju ne postoji druga održiva alternativa osim članstva u EU i da Skoplje ostaje dugoročno opredijeljeno za evropske integracije.\nPendarovski je rekao da ga raduje što i Skoplje i Beograd upućuju poruke da je za zapadni Balkan članstvo u EU jedina garancija prosperiteta i održiva opcija.\nKada je riječ o Kosovu, Pendarovski je istakao da rješenje koje dogovore Beograd i Priština mora da doprinosi regionalnoj stabilnosti i bezbjednosti i da ne smije zalaziti u suverenitet drugih zemalja regiona.\n- Moramo se okrenuti budućnosti, da naše kapacitete usmjerimo ka ekonomiji kao preduslov da građani žive bolje i region u cjelini. Potrebna nam je bolja infrastruktura, povezivanje - rekao je Pendarovski i izrazio nadu da će biti domaćin Vučiću iduće godine.


Stojketov rezon pred Viktoriju: "Razmišljaj da budeš pukovnik" - Sportske.net\nStojketov rezon pred Viktoriju: "Razmišljaj da budeš pukovnik"\nManje od mesec dana ostalo je do prvog duela Partizana i Viktorije u Ligi Evrope. Evo kako golman crno-belih gleda na dvomeč sa šampionom Češke.\nMiljenik "Grobara" pregovara sa Rijekom!Šta su nam iz Ukrajine rekli za Vakulka?GOTOVO - Još jedan odlazak iz Partizana!Prvi trening na Kipru, dva kadrovska problema za Đukića!Partizan - Neki ''novi'' Miletić!\nFudbaleri Partizana kompletirali su prvi radni dan u drugom delu priprema za prolećni deo sezone. Pre polaska na Kipar novi ugovor sa klubom potpisao je golman Vladimir Stojković i to je verovatno najvažniji potpis koji će ove zime biti stavljen na papir u Humskoj.\nKoliko reprezentativni čuvar mreže znači aktuelnom šampionu videli smo mnogo puta tokom prvog dela sezone, a nema sumnje da će Stojke biti jedan od glavnih aduta Partizana i u predstojećem dvomeču sa Viktorijom iz Plzenja.\nGovoreći o predstojećim okršajima sa šampionom Češke Vladimir Stojković je otkrio kako on posmatra stvari.\n"Favorit je Plzenj, ko god da je došao. Svi su oni ispred nas, ali bi trebalo razmišljati pozitivno. Jedino tako se postaje neko i nešto", rekao je Stojković a prenose "Novosti".\nU skladu sa izjavom da koju je dao nakon što je imenovan za najboljeg fudbalera Srbije u 2017. godini Stojke je i ovoga puta izneo svoje razmišljanje.\n"Pokojnik ti ne gine, to si uvek, razmišljaj samo da ćeš biti pukovnik. Ja bih platio da se takmičim sa najboljima, a ne da se plašim takvih. Samo tako možeš da rasteš", dodao je Stojke.\nPartizan će prvu utakmicu 1/16 finala Lige Evrope protiv Viktorije odigrati u Beogradu 15. februara, a revanš je na programu nedelju dana kasnije kada ćemo znati da li će crno-beli proći kao "pukovnici ili kao..."


Vujanović u Kini: Doprinosimo rješavanju izazova u međunarodnoj zajednici - CdM\nVujanović u Kini: Doprinosimo rješavanju izazova u međunarodnoj zajednici\nPred međunarodnom zajednicom su brojni izazovi i problemi koje treba riješiti u korist našeg zajedničkog prosperiteta, Crna Gora će snažno doprinijeti tome, poručio je bivši predsjednik Crne Gore Filip Vujanović na sastanku u Pekingu.\nKako je saopšteno iz kabineta Vujanovića, na sastanku visokog nivoa Vujanović je istakao da će odnosi EU-Kina i dalje će ostati jedan od najvažnijih odnosa u međunarodnoj zajednici koji će osigurati globalni mir, razvoj i kvalitet života.\n“Nakon što se Grčka, članica EU, pridružila saradnju Kine i CEEC-a, ovaj multilateralni okvir dobio je novi snažan podstrek. Crna Gora će i dalje biti aktivni i konstruktinvan učesnik Inicijative 17 + 1“, naveo je on.-\n“Što se tiče privrede i trgovine, EU i Kina obvezuju se na izgradnju otvorenosti, nediskriminacije i poštenog tržišnog odnosa, osiguravajući transparentnost i uzajamnu korist. To je vrlo značajno i daje smjernice Crnoj Gori koje bi trebale biti okvir našeg budućeg odnosa s Kinom, u snažnoj spremnosti za jačanje sadržajne i produktivne saradnje”, podsjetio je Vujanović.\nTagsEvropska unija EU Filip Vujanović Kina odnosi politika sastanak\nBije li još onim čekićem ka na berzu?\nNjegova funkcija je najbolja bivsi predajednik. Da nije i Momo Bulatovic nedje u posjetu kao bivsi predsjwdnik.\nOvaj je još u Kinu?


Moćni "delfini": "Kazahstan samo priprema za Kanadu" - Sportske.net\n"Utakmica koja nam je služila da se pripremimo za nastavak takmičenja. Rutinski smo priveli kraju, držali smo koncentraciju sve vreme i nijednog trenutka nismo doveli rezultat u pitanje", rekao je Ćirić novinarima posle meča.\n"Oni su iznenadili, pobedili su Mađare, pa su su imali veliki pad protiv Japana, pa su danas namučili Španije tri četvrtine. Maksimalno oprezno ćemo se pripremiti za sutrašnji meč. Nema opuštanja. Apsolutni smo favoriti i to sutra treba da pokažemo", rekao je Ćirić.\n"Nismo imali trening jutros i ovu utakmicu nismo ni odigrali na maksimalnom nivou. Posle prve četvrtine smo već usporili malo ritam i počeli psihički da se spremamo za Kanadu", rekao je Pijetlović.\n"Fizički su izuzetni spremni, sigurno da će biti teško. Ako se opustimo, nećemo lagano dobiti utakmicu. Ako se pripremimo, kako treba kako treba da se pripremi jedna ekipa koja igra četvrtifinale, mislim da da nećemo imati problem", rekao je Pijetlović.\n"Teško je reći koliko, pogotovo posle ovakvih rezultata, ali sigurno da napreduju i nadam se da će iskoristiti svaki sekund igre sa ovakvim igračima. Mislim da je dobro iskustvo. Nadao sam se boljim rezultatima i boljoj igri, ali je ovo realno stanje i kvalitet na kraju ispliva na površinu. Puno rada je pred nama da bismo bili spremni za ono što je nama primarno, a to su kvalifikacije za Olimpijske igre za Aziju gde mi tražimo i čekamo novu šansu", rekao je on.\n"Mislim da su previše impresionirani i o tome moramo da razgovaramo. U redu je respekt, ali da to nije nešto što prelazi u strah", rekao je selektor Kazahstana.


Beta 27. septembra 2021. 22:00\nNa drugom izdanju Konferencije EU i Zapadnog Balkana o medijskoj pismenosti, Borel je rekao da je taj skup „jasan primer“ produktivne saradnje ljudi Zapadnog Balkana i EU u suočavanju sa zajedničkim izazovima.\n„Ljudi koji rade na proveri činjenica, nezavisni i profesionalni mediji i gradjani u regionu neumorno rade na suzbijanju dezinformacija. Vaš rad je od suštinskog značaja. Gradjani Zapadnog Balkana su sada svesniji i otporniji na dezinformacije. Medijska pismenost pomaže i mi smo rešeni da nastavimo da doprinosimo toj borbi u regionu“, naveo je Borel.\n„Investiranje u osnaživanje ljudi Zapadnog Balkana znači ulaganje u snažniju Evropu“, naveo je Borel.


Nova platforma eMuzej - cilj povezivanje škola i muzeja\nNova platforma eMuzej – cilj povezivanje škola i muzeja\nKultura Autor:Beta02. apr. 202116:141 komentar\nMinistarstvo kulture i informisanja i Muzej Vojvodine predstavili su danas novu kulturno-obrazovnu platformu eMuzej, čiji je cilj povezivanje škola i muzeja.\nPlatforma je namenjena kustosima, kustosima-pedagozima, muzejskim edukatorima i nastavnom kadru u školama, sa ciljem da se razvije u platformu koju bi nastavno osoblje koristilo u svakodnevnom radu sa učenicima, navedeno je u saopštenju.\nIstaknuto je da se kroz platformu eMuzej ostvaruje direktna veza izmedju nastavnog programa i muzejskih predmeta.\nRukovodilac grupe za inspekcijske poslove Ministarstva kulture i informisanja Srbije Dejan Masliković rekao je da se na ovom projektu radilo oko dve godine.\n„Ideja nam je da se kultura vrati na velika vrata u obrazovanje, radićemo na tome da nastavne jedinice u potpunosti budu usaglašene sa ovom platformom“, kazao je on.\nDodao je da je sa sektorom prosvete pokrenut niz tema od interesa za razvoj kulture i prosvete, a to je izrada digitalnih vodiča, odnosno obrada sadržaja iz ustanova kulture na onim lokacijam gde deca idu na ekskurzije i rekreativne nastave, a ponudjen je i sadržaj ustanovama kulture za izradu digitalnih udžbenika.\nDirektorka Muzeja Vojvodine Tijana Stanković Pešterac kazakla je da se nakon iskustva sa virusom korona, pokazalo da saradnja izmedju škola i muzeja, koja je u suštini prirodna, treba da bude planski usmerena.\n„Mi smo kompleksan muzej, kod nas mogu da se pokrivaju teme iz istorije, istorije umetnosti, biologije, geografije, kao i mnogih drugih predmeta“, kazala je ona.\nStanković Pešterac je istakla da je rad sa decom od važnosti za celokupan razvoj društva, te se nastojalo da se na ovoj platformi kreiraju sadržaji koji će njima biti prijemčivi.\n„Кorišćenjem informaciono-komunikacionih tehnologija moramo da zainteresujemo novu, mladu publiku koja je okrenuta novim tehnologijama“, naglasila je direktorka Muzeja Vojvodine.\nDirektorka Narodnog muzeja Кikinde Lidija Milašinović navela je da je njima platforma eMuzej omogućila rad sa djacima osnovne škole od 2. do 5. razreda i izvan Кikinde.\nNa skupu je rečeno da svaki muzej i galerija poseduju i sadržaje u različitim formatima (tekstovi, fotografije, audio, video) koji mogu da se povežu sa nastavnim temama i jedinicama u okviru platforme.\nКorišćenjem prednosti informaciono-komunikacionih tehnologija i digitalizacije u prezentaciji kulturnog nasledja Srbije stvara se mogućnost kreiranja virtuelnih časova u muzejima i galerijama.\nNa besplatnoj elektronskoj platformi za učenje – eMuzej, muzejske priče o predmetima uskladjuju se sa nastavnim temama i jedinicama od 2. do 5. razreda osnovne škole i osmišljavaju od strane timova koje čine kustosi, kustosi-pedagozi, IT stručnjaci i učitelji.\nNajavljeno je da će Ministarstvo kulture i informisanja Srbije sprovesti obuke za rad na ovoj platformi za zaposlene u muzejima i galerijama.\nКorišćenjem platforme u ovom trenutku mogu se saznati osnovne informacije o Muzeju Vojvodine, Narodnom muzeju Кikinde, Narodnom muzeju Leskovca i Zavičajnom muzeju Кnjaževca.\nTrenutno se radi na implementaciji i pripremi sadržaja za Narodni muzej u Beogradu i Narodni muzej u Zrenjaninu.\nNastavne teme, koje su do sada obradjene su saobraćaj za 2. razred, zanimanja za 3. razred, život nekad i sad, porodica nekad i sad za 3. razred, život pod Turcima za 4. razred i rimsko doba za 5. razred.\ndigitalna platformaMinistarstvo kultureMuzeji\nIzložba "Umetnost i vino" na festivalu šumadijskih vina u Topoli


Šifrovana komunikacija korisnika sa OHSIS programom - OHSIS\nOd 29. februara 2016. godine, pristup OHSIS programu je omogućen isključivo putem sigurnosnog protokola komunikacije – SSL.\nPrimenom SSL protokola, korisnicima je omogućena šifrovana komunikacija sa OHSIS programom, te je na taj način povećana bezbednost unosa osetljivih podataka u OHSIS programu.\nO SSL protokolu\nSSL je akronim za Secure Sockets Layer. SSL predstavlja sigurnosni protokol komunikacije na internetu, a korisnici ga najčešće sreću u oblasti elektronske trgovine i elektronskog bankarstva.\nProtokol funkcioniše po klijent-server modelu. Klijent je strana koja inicira sigurnu komunikaciju, dok server odgovara na zahtev klijenta. Svrha je da omogući šifrovanu komunikaciju direktno između korisnika i verifikovane lokacije, što prenos osetljivih podataka čini bezbednim, bez prisluškivanja, ometanja ili falsifikovanja. Najčešći primer korišćenja SSL protokola je https koji predstavlja sigurnu verziju http-a (secure http) i koristi se za uspostavu zaštićene veze sa nekim web serverom, najčešće za potrebe elektronskog plaćanja. U tom slučaju, web pretraživač predstavlja SSL klijenta, a web server, odnosno sajt kome se pristupa, je SSL server.\nSSL predstavlja opšte prihvaćeni standard već duži niz godina. Primena SSL šifrovanog oblika komunikacije korisnika sa nekim serverom (web lokacijom) je toliko ustaljena da su gotovo svi sajtovi na kojima se unose „osetljivi“ podaci zaštićeni na ovaj način. Sve web stranice koje su obezbeđene sa SSL-om obavezno imaju https:// u svojoj URL adresi.


Uhapšen Josip Šimić zbog falsifikovanja dokumenata o navodnom prisluškivanju glavne ...\nUhapšen Josip Šimić zbog falsifikovanja dokumenata o navodnom prisluškivanju glavne …\nBeta 5. septembra 2017. 22:25\nPo nalogu Tužilaštva Kantona Sarajevo, u BiH je uhapšen Josip Šimić zbog sumnje da je falsifikovao dokumente o prisluškivanju glavne tužiteljke BiH Gordane Tadić i potpredsednice Visokog sudskog i tužilačkog saveta (VSTS) Ružice Jukić.\nHapšenje Šimića potvrdila je večeras za regionalnu N1 portparolka Tužilaštva Kantona Sarajevo Azra Bavčić.\nKako je objavio sarajevski portal Žurnal, Šimić je uhapšen zbog sumnje da je falsifikovao službene dokumente, koje je nedavno dostavio Tužilaštvu BiH o navodnom prisluškivanju i tajnom praćenju glavne tužiteljke BiH Gordane Tadić i potpredsednice Visokog sudskog i tužilačkog saveta (VSTS) Ružice Jukić.\nBosanskohercegovački mediji su za Šimića navodili da je novinar portal „Dnevno“, a sada se tvrdi da se lažno predstavljao i kao novinar.\nTužilaštvo BiH je nedavno saopštilo da su mu dostavljeni dokumenti, odnosno transkripti presretnutih razgovora koji ukazuju na to da je SIPA pratila i prisluškivala glavnu tužiteljku BiH i potpredsednicu VS TS.\nTužilaštvo BiH je, medjutim, danas saopštilo da mu je Agencija za istrage i zaštitu (SIPA) BiH dostavila izveštaj, posle interne istrage provedene po nalogu ovog tužilaštva, u kojem je navedeno da ta policijska agencija nije pratila niti prisluškivala Tadićevu i Jukić.\nŠimića su uhapsili pripadnici SIPA, a predstavnici te agencije su najavili da će se sutra oglasiti povodom hapšenja.\nMinistar bezbednosti BiH Dragan Mektić rekao je da je Tužilaštvo BiH današnjim saopštenjem potvrdilo da nije bilo praćenja niti prisluškivanja glavne tužiteljke Gordane Tadić, ocenivši da će neko morati da odgovara za aferu kojom je naneta šteta BiH, a najviše pravosudnom sistemu.\n„Umesto da su pre toga sproveli istragu i zaključili da toga nije bilo, oni su prvo napravili aferu, zatresli celu zemlju i sada zaključili da toga nije bilo. Ne može se završiti na ovome i neko će morati odgovarati i položiti račune zato što je naneta šteta zemlji, a najviše pravosudnom sistemu u BiH“, izjavio je Mektić novinarima u Sarajevu.


Obeležava se DAN POBEDE nad fašizmom i DAN EVROPE Narodni muzej i Grad Užice obeležavaju 73. godišnjicu POBEDE - UžiceMedia\nNaslovna Društvo Obeležava se DAN POBEDE nad fašizmom i DAN EVROPE Narodni muzej i...\nObeležava se DAN POBEDE nad fašizmom i DAN EVROPE Narodni muzej i Grad Užice obeležavaju 73. godišnjicu POBEDE\nDanas se obeležava Dan pobede, ali je 9. maj i Dan Evrope. Na partizanskom groblju u 11 sati Narodni muzej i Grad Užice obeležiće 73. godišnjicu pobede nad fašizmom.\nDevetog maja 1945. kapitulacijom nacističke Nemačke okončan je Drugi svetski rat u Evropi i 9. maj se od tada obeležava kao Dan pobede. U Berlinu je nešto posle posle ponoći 8. maja, odnosno prvih minuta 9. maja 1945. bezuslovnu kapitulaciju Nemačke potpisao feldmaršal Vilhelm Kajtel.\nTime je formalno završen Drugi svetski rat u Evropi, ali su ostaci nemačkih trupa, i njihovih\nDetalj sa parade u Užicu 2014. godine\nsaveznika, još nekoliko dana pružali otpor, između ostalih i u Jugoslaviji (do 15. maja).\nPrethodni tekstU SREDU bez vode deo ULICE VUKA KARADŽIĆA\nSledeći tekstNajposećenija srpska planina ZLATIBOR na CNN-u i SKY televiziji


Miš sa mnogo tastera - www.025.rs\nwww.025.rs / IT / Miš sa mnogo tastera\nClipboard je veoma korisna mogućnost Microsoft Windows i drugih sistemskih okruženja, koja omogućava jednostavno prebacivanje teksta i podataka između različitih aplikacija. Ostava (što je jedan od mogućih prevoda engleske složenice clipboard, za one koji je ne nazivaju „Stevka“) se koristi tako što u jednoj aplikaciji izaberete neki isečak ili kompletan sadržaj, zatim iskopirate (komanda Cut ili Copy) u privremeno spremište, a potom ga ubacite (komanda Paste) u drugu aplikaciju.\nSistemska ostava ima i dosta ograničenja, a verovatno najveće je što ostava može čuvati samo jedan sadržaj – podatke koji su iskopirani poslednji. Kao rešenje mogu poslužiti nezavisni uslužni programi, a jedan od dobrih alata za rad sa ostavom je program Clipboard Manager. Ovaj uslužni program nudi rad većim brojem ostava kopiranim iz više poteza, a takođe ima dodatne mogućnosti koje proširuju funkcionalnost sistemske ostave.\nClipboard Master će preusmeriti na sebe rad sa sistemskom osnovom, pa tako i dalje rade standardne kombinacije tastera, Ctrl+C za kopiranje odnosno Ctrl+V za ubacivanje poslednjeg ubačenog sadržaja. Program pamti praktično neograničeni broj isečaka, čak i prilikom restartovanja okruženja, a podržava sve što i sistemska ostava – tekst, slike, fajlove, itd. Clipboard Master obilato koristi skraćenice sa tastature za aktiviranje drugih opcija, pa će tako kombinacija Windows + V prikazati prozor sa listom prethodno iskopiranih podataka, a mnoge druge prečice sa tastature se mogu prilagoditi u opciji za podešavanje programa.\nPored lakog izbora ranije iskopiranih podataka, Clipboard Master nudi organizaciju u kolekcije za grupisanje sličnih podataka. Takođe se mogu napraviti šabloni teksta, za lako ubacivanje često potrebnih isečaka ili specijalnih karaktera. Clipboard Master ima i dodatne module za drugačije namene, recimo snimanje sadržaja ekrana, ili Password Safe opciju (ne treba mešati sa popularnim programom istog naziva) za organizaciju lozinki i čuvanje u šifrovanoj formi.\nPrilikom prvog startovanja programa biće aktiviran čarobnjak za podešavanje početnih opcija programa. Opcije mogu da se podese i naknadno, ali preporučujemo da prođete kroz inicijalna podešavanja pošto ona nude i uvid u neke mogućnosti programa. Potrebno je podesiti osnovni režim rada, a pored standardnog načina može se izabrati potpuno pojednostavljeni, ili profesionalni režim prilagođen programiranju i uređivanju teksta. Takođe se mogu podesiti osnovne prečice sa tastature i podrazumevano formatiranje ubačenog teksta.\nClipboard Master je besplatni program koji možete da preuzmete s www.clipboardmaster.com. Podržane su sve verzije Windows okruženja počev od XP‑a.\nTags: miš, mnogo, tastera


Pomereno finale Kupa Srbije u ragbiju - Telegraf.rs\n21/06/20 | 00:59 ≫ 00:20\nPomereno finale Kupa Srbije u ragbiju\nUmsto finala ovog vikenda će startovati Superliga Srbije u ragbiju\nFinale Kupa Srbije u ragbiju 13 između Crvene zvezde i Dorćol Tigrova odloženo je dogovorom oba kluba za vikend 4. i 5. jula. Umesto finalnog duela, ovog vikenda će startovati Super Liga Srbije i to utakmicom između Zvezde i Radničkog Novi Beograd koja će se igrati u nedelju 21. jula na stadionu Sportskog centra Inge na Zvezdari (17.30).\nDo promene rasporeda došlo je na inicijativu Tigrova koji su posle teškog gostovanja Radničkom iz Niša prošle nedelje u polufinalu Kupa ostali sa velikim brojem povređenih igrača. Crveno-beli, koji brane trofej u Kupu, sportski su prihvatili molbu rivala i posle brze reakcije čelnika Ragbi 13 federacije Srbije, raspored takmičenja u prolećnom delu sezone je promenjen.\n- Zahvalio bih se svima na razumevanju i konstruktivnom dogovoru da odložimo finale tako da obe ekipe mogu da budu u punom sastavu kako bi pružili ljubiteljima ragbija istinski spektakl – rekao je kapiten Tigrova Stefan Nikolić.\nŠampion Srbije će tako vikend iskoristiti da otvori domaći šampionat gradskim derbijem protiv neugodnog Radničkog. Tim sa Novog Beograda je pre vanrednog stanja u baražu izbacio upravo Dorćol Tigrove i tako zauzeo poslednje mesto u Super Ligi Srbije za ovu godinu. Ranije je već bilo poznato da će pored Zvezde još Partizan i niški Radnički činiti elitnu diviziju srpskog ragbija 13.\nRadnički u duel ulazi posle nedelju dana pauze bez takmičarskih mečeva nakon eliminacije u četvrtfinalu Kupa. Sa druge strane, očekuje se da će Zvezda malo kombinovati sastav posle teške utakmice protiv Partizana prošle nedelje u polufinalu.\nArsenalova zona sumraka u Brajtonu: Poraz u 95. minutu, povreda Lena, davljenje "dželata"\nDimitrov se povukao sa prvog dana Adria Toura\nArsenal podelio bizarnu fotku iz svlačionice Brajtona, igrači se presvlačili po ćoškovima\nRagbi klub Dorćol\n21. jun 2020 | 21:21\nI u ragbiju neke mutne radnje kad igraju garagni\nBogoljub Karić poslao prelepu čestitku Đokoviću: Svaka ti čast, Novače, velesila si!\nPoslednja najava RHMZ-a: Crni oblaci se nadvili nad Banatom i Šumadijom, uskoro pljuskovi u Beogradu


Prvi proljećni turnir u malom fudbalu u subotu 27. februara\n25. Feb 2021 151\nU organizaciji Centra za kulturu i sport i Opštinskog fudbalskog saveza Srbac u subotu 27. februara u sportskoj dvorani “9. januar” u Srpcu po prvi put biće organizovan proljećni turnir u malom fudbalu.\nDirektor Centra Radovan Mitraković rekao je da će na turniru učestvovati šest ekipa koje su aktivne na području Opštinskog fudbalskog saveza Srbac, i to Polet Sitneši, Bratstvo Povelič, Vrbas Prijebljezi, Mladost Bajinci, Mladi Krajišnik Kukulje i OFK Nožičko kao i dvije ekipe veterana.\n“Pošto je većina naših klubova završila pripreme pred proljećni dio prvenstva ideja je bila da taj pripremni period završimo turnirom u malom fudbalu. Igraće se po sistemu eliminacije, utakmica će trajati dva puta po 10 minuta, tako da će turnir početi u subotu u 14 časova a pobjednika ćemo imati isti dan u večernjim časovima“ rekao je Mitraković.\nNažalost, zbog epidemioloških mjera na tribinama neće biti dozvoljeno prisustvo publike.\nTagovi: fudbal Srbac turnir


7. jul 2021. Sedma sednica Odbora za dijasporu i Srbe u regionu\nNa sednici Odbora za dijasporu i Srbe u regionu, održanoj 7. jula, Komisija za nestala lica Vlade Republike Srbije predstavila je aktivnosti na rešavanju problematike pitanja nestalih lica u oružanim sukobima na prostoru bivše SFRJ.\nNa samom početku sastanka predsednik Odbora Milimir Vujadinović pozdravio je Komisiju za nestala lica Vlade Republike Srbije, kao i relevantne predstavnike iz Republike Hrvatske, Republike Srpske, te relevantnih institucija u Republici Srbiji. Predsednik je istakao da centralna tema i cilj ove sednice da se najvažnijim predstavnicima države predstavi šta je Srbija učinila po pitanju nestalih lica u prethodnom periodu. „O važnosti ove teme govori sam podatak da je na prostoru SFRJ nestalo 10.000 lica, odnosno 10.000 porodica traži svoje najbliže. Od toga preko 40 odsto predstavljaju lica srpske nacionalnosti. To govori o razmerama i o obimu nesreće koja je pogodila ovaj narod i ovu zemlju“, istakao je Vujadinović.\nPredsednik Odbora pozdravio je pozvane goste, ističući da je Dom Narodne skupštine dom svih Srba iz regiona. Među gostima našli su se specijalni izaslanik predsednika Republike Srbije za rešavanje pitanja nestalih u Hrvatskoj Veran Matić, tužilac za ratne zločine Snežana Stanojković, načelnik Službe za otkrivanje ratnih zločina Momčilo Stevanović, predsednik Srpskog narodnog vijeća, zastupnik u Hrvatskom saboru prof. dr Milorad Pupovac i voditelj kancelarije SNV Zagreb Jovan Vlaović. Predsednik je pozdravio i predsednika Zajedničkog veća opština Vukovar Srđana Jeremića, direktora Republičkog centra za istraživanje rata, ratnih zločina i traženje nestalih lica mr Milorada Kojića, sekretara Republičke organizacije porodica zarobljenih, poginulih i nestalih boraca i civila Republike Srpske Isidoru Graorac Štrkić i saradnika Bojana Kelemana, potom direktora Republičkog sekretarijata za raseljena lica i migracije Republike Srpske Ljubu Ninkovića.\nPredsednik Odbora na sednici je dobrodošlicu poželeo i predstavnicima Bezbedonosno-informativne agencije, Radivoju Milankovu, Vojnobezbedonosne agencije potpukovniku Nenadu Spasiću, Vojnoobaveštajne agencije potpukovniku Miroslavu Veselinoviću, kao i samostalnom savetniku u Upravi za saradnju sa dijasporom i Srbima u regionu, Đorđu Aleksiću. Sednici su prisustvovali i predsednik Dokumentaciono-informacionog centra "Veritas" Savo Štrbac, stručni saradnik Crvenog krsta Srbije Milica Bjelobaba, predsednica Udruženja porodica nestalih i poginulih lica "Suza" iz Beograda Dragana Đukić, i predsednica Udruženja roditelja i porodica uhapšenih, zarobljenih i nestalih lica, Mirjana Božin i Slobodanka Koldžić.\nAktivnosti Komisije za nestala lica Vlade Republike Srbije na rešavanju problematike pitanja nestalih lica u oružanim sukobima na prostoru bivše SFRJ predstavio je Veljko Odalović, predsednik Komisije, generalni sekretar Narodne skupštine. On je istakao da je najteža posledica sukoba koji se desio na prostoru bivše Jugoslavije nerasvetljena sudbina, u ovom trenutku još 9.996 lica svih nacionalnosti. „To jeste razlog za brigu, jer od prvih nestanaka, prošle su tri decenije i to je nešto što za porodice i sve one koji su na bilo koji način u svemu ovome, zajedno sa nama, frustrirajuća činjenica“, dodao je predsednik Komisje. Naveo je i to da bez obzira koliko je do danas urađeno po ovom pitanju, ova problematika ne sme da gubi prioritet. Odalović je objasnio da su lica koja su nestala u sukobima na prostoru Hrvatske, Bosne i Hercegovine, Kosova i Metohije najverovatnije tamo i sahranjena, a ono što region očekuje od Srbije kada se bavi ovom problematikom, jeste da preuzme odgovornost iako, odgovornost nije samo na srpskoj strani. Istakao je da je angažovanost svih u Komisiji, kada se pristupa ovoj problematici, takav da pitanja nacionalnosti nisu prioritetna, već namera da se pomogne, bilo informacijom ili bilo kojim drugim mehanizmom rasvetljavanje sudbina nestalih lica. „Imamo aktivnu ulogu, dobru nameru i dobru volju i to je ono što nas ponekad dovodi u vrlo delikatnu i tešku situaciju, uprkos dobrim namerama.“ On je dodao da sve relevantne organizacije i službe učestvuju u rasvetljavanju zločina, nestalih lica i neotkrivenih grobnica, ali da nepostupanje nadležnih institucija u regionu veoma često usporava ovaj proces. Predsednik Komisije je govorio i o pravnom okviru sa regionom koji je, kada je u pianju Hrvatska, proistekao iz Dejtonskog sporazuma, koja insistira na novom pravnom okviru, što bi po mišljenju Komisije dodatno usporilo razrešavanje pitanja nestalih lica. Odalović je naveo da je sa Bosnom i Hercegovinom potpisan Protokol o saradnji, kao nastavak saradnje koja je već postojala i vodila se na osnovu zaključaka sa regionalnih sastanka nadležnih vladinih tela za nestala lica. Sa Crnom Gorom uspostavljen je poseban Protokol o saradnji, s obzirom da Srbija i Crna Gora nisu bile strane u sukobu, a ovim Protokolom uspostavljene su veze i podeljene informacije, što je značajno doprinelo razrešavanju pitanja nestalih i stradalih lica sa teritorije Crne Gore. Što se tiče međunarodne saradnje Odalović je istakao saradnju sa dve institucije kao veoma značajne u ovom procesu, Međunarodnog komiteta Crvenog krsta i Međunarodne komisije za nestala lica, čiji angažman region neretko pokušava da marginalizue.\nOdalović je naveo da je dalji podsticaj o rešavanju pitanja nestalih lica usledio kroz Berlinski proces na londonskom samitu za Zapadni Balkan, gde je stavljen akcenat na pomirenje i rešavanje pitanja koja proističu iz sukoba na prostoru bivše Jugoslavije. Dodao je i to da je u sedištu Međunarodne komisije za nestala lica u Hagu potpisan Okvirni plan, kojim su domaće institucije zemalja potpisnica osnovale posebne grupe za istraživanje nestalih lica, neidentifikovanih lica i bazu podataka.\nPredsednik Komisije predstavio je mehanizam Radne grupe za lica koja su nestala na području AP Kosova i Metohije, a kojim je do sada razrešeno 75 odsto slučajeva nestalih lica, odnosno sudbine 6 064 osobe na ovom području.\nOdalović je u daljoj prezentaciji naveo da broj lica srpske naionalnosti koji se traži i vodi kao nestalo prema evidenciji Komisije iznosi 2 397, dok se u Republici Srpskoj kao nestalo vodi još 1654 osobe srpske nacionalnosti. U nastavku sednice, predsednik Komisije izneo je dalje podatke u vidu panel prezentacije.\nNakon predstavljanja aktivnosti Komisije, usledila je diskusija, gde su gosti i članovi Odbora izneli svoje stavove po ovom pitanju.\nPod drugom tačkom dnevnog reda, predsednik Odbora Milimir Vujadinović informisao je članove Odbora za dijasporu i Srbe u regionu o službenim putovanjima, od 19. do 24. maja, kada je posetio Mostar, Tiranu, Skadar i Podgoricu, kao i putovanje u Vukovar 21. juna 2021. godine. Predsednik je konstatovao da je opšti utisak sa putovanja da gde god srpski narod nema zvanične političke institucije, situacija u kojoj se nalaze je izuzetno teška. Takođe utisak je da su naši sunarodnici iz regiona zagledani u Srbiju i na ekonomski i privredni napredak i političku stabilnost. Takva situacija po automatizmu znači bolji položaj Srba u regionu.\nSednici je predsedavao predsednik Odbora Milimir Vujadinović, a sednici su prisustvovali članovi i zamenici članova Odbora: Miodrag Linta, Milan Ilić, Aleksandar Marković, Hadži Milorad Stošić, Justina Pupin Košćal, Aleksandar Čotrić, mr Jadranka Jovanović, Slobodan Alavanja, Goran Milić, Milan Đurica, Petar Vesović, Mladen Bošković i Janko Langura.\nSreda, 7. jul 2021. | Sedma sednica Odbora za dijasporu i Srbe u regionu 07.07.2021.\nSaziv Sedme sednice Odbora za dijasporu i Srbe u regionu – 07.07.2021.


Izložba ”Jugoslavija od početka do kraja” – Nadlanu.com\nObjavljeno 30. nov 2012. / 14:33:51\nU Muzeju istorije Jugoslavije u subotu, 1. decembra će biti otvorena izložba pod nazivom ”Jugoslavija od početka do kraja”, koja će predstavljati osnovu buduće stalne postavke tog muzeja.\nRad na novoj stalnoj postavci Muzeja istorije Jugoslavije započet je 2009. godine javnim konsultacijama i konferencijom ''Novi stari muzej'', mnoštvom razgovora i radionica kojima su prisustvovali stručnjaci iz različitih oblasti.\nNakon toga usledio je rad sa užim međunarodnim timom kako bi se došlo do koncepta izložbe. Kada je koncept usvojen oformljen je regionalni kustosko-autorski tim koji čine sociolog dr Jovo Bakić, istoričari dr Hrvoje Klasić, dr Ivana Dobrivojević, dr Vladimir Petrović, dr Srđan Cvetković i Ana Panić kustoskinja Muzeja istorije Jugoslavije. Recenzenti izložbe su Tvrtko Jakovina iz Hrvatske, Husnija Kamberović iz Bosne i Hercegovine, Oto Luthar iz Slovenije i Predrag J. Marković iz Srbije.\n''Na Balkanskom poluostrvu je tokom najvećeg dela 20. veka postojala država inspirisana nastojanjem da u zajednicu okupi Južne Slovene. Jugoslavija, koja je više puta nastajala i nestajala, menjala ime i granice, političko i društveno uređenje, obeležena je izuzetnom kompleksnošću nacija i vera, kultura i običaja na srazmerno malom geografskom području'', navodi se u saopštenju autora izložbe.\nCilj izložbe je da se stvori prostor koji će na moderan, atraktivan i objektivan način upoznati posetioce sa jednim od najzanimljivijih i najkontroverznijih državotvornih eksperimenata u 20 veku. Ideja nije da se hronološki prikaže sled najvažnijih događaja, nego da se obrade važni fenomeni i elementi koji su obeležili države i društva na području koje se tokom više od 70 godina zvalo Jugoslavija.\nOva izložba je veliki izazov i vidimo je kao predstavljanje našeg dosadašnjeg istraživanja koje želimo da podelimo sa posetiocima. Istraživanje nije završeno, ovo je samo jedna od mnogih priča o Jugoslaviji i za nas još jedna stanica na putu ka budućoj stalnoj postavci o istoriji Jugoslavije, dodaju autori izložbe.\nTokom trajanja izložbe kroz debate, okrugle stolove, anketiranje posetilaca prikupljaće se komentari i sugestije koji će biti uzete u obzir kao smernice u formiranju nove stalne postavke MIJ.\nIzložba će trajati tri meseca uz otvoren poziv na dijalog, a nakon reakcija stručne i akademske javnosti kao i publike, rezultiraće budućom stalnom postavkom o istoriji Jugoslavije.\nSamostalni sindikat upozorava na pogoršanje standarda


Novi Put » Briga o starima na prvom mestu\nNaslovna // Društvo // Briga o starima na prvom mestu\nBriga o starima na prvom mestu\ndatum unosa Oct 02, 2017\nU Gerontološkom centru se ceo oktobar obeležava kao meseca solidarnosti sa starim ljudima\nMeđunarodni dan starih obeležen je u Gerontološkom centru u Jagodini prigodnim kulturno umetničkim programom za kosrisnike ove ustanove.\nMeđunarodni dan starih je prilika da se ukaže na probleme sa kojima se suočava starija populacija ali i da se pokaže pozitivna slika starenja kroz primere dobre prakse. Klub penzionera pripremio je i ovoga puta kulturno umetnički program – horski nastup i folklor za korisnike Gerontološkog centra.\nOvakve manifestacije prilika su da se korisnici doma druže, ali i pokažu da život u trećem dobu može biti kvalitetan. U Gerontološkom centru se ceo oktobar obeležava kao meseca solidarnosti sa starim ljudima.\n-Ceo oktobar veoma dinamičan u aktivan u Gerontološkom centru. Prve nedelja oktobra se obeležava kao Dečija nedelja tako da nam dolaze deca iz vrtića i osnovnih škola. Oni pripremaju priredbe za naše korisnike. Organizovaćemo i izlete za korisnike. Sve to što organizujemo njima mnogo znači, a mi se trudimo da im boravak u domu učinimo lepšim i dinamičnijim – rekao je direktor Gerontološkog centra u Jagodini Milan Stojanović.\nGerontološki centar veliku pažnju pridaje stručnom radu sa korisnicima a velika pažnja se posvećuje i organizovanju kvalitetnog društvenog života korisnika. Kapacitet ovog doma je 270 mesta i gotovo uvek su sva mesta popunjena.


Prevodilac srpsko indonežanski onlajn\nBesplatan onlajn prevod sa srpskog na indonežanski\nPrevodilac srpsko indonežanski\nBesplatan srpsko-indonežanski prevodilac za prevođenje pojedinačnih reči, fraza i kratkih tekstova. Za prevođenje sa srpskog na indonežanski, unesite tekst u polje iznad. Vaš tekst će biti kopiran u polje ispod, nakon čega treba da pritisnete dugme „Prevedi” i tekst će biti preveden.\nAlternativni onlajn prevodilac sa srpskog na indonežanski\nSrpsko-indonežanski onlajn prevodilac pomoći će vam da prevedete pojedinačne reči, fraze, rečenice i kratke tekstove. Ovaj prevodilac sa srpskog na indonežanski ne prevodi više od 1.000 znakova po prevodu.